SZO upozorava da je zbog porasta broja novih slučajeva zaraze neophodno uvesti restriktivne mjere, EU blokirala isporuku AstraZeneka vakcina Australiji\n19367 pregleda\t226 reakcija\t10 komentar(a)\nEvropljani treba da se „vrate osnovama“ i ponovo uvedu mjere karantina kako bi se izborili sa porastom stope zaraze koja je zabilježena u polovini regiona posljednjih nedjelju dana, saopštila je Svjetska zdravstvena organizacija.\nHans Kluge, direktor SZO za Evropu, kazao je da novi podaci ukazuju na porast od devet odsto novih slučajeva obolijevanja od kovida-19, u zabrinjavajućem razvoju događaja za opterećene zdravstvene sisteme širom kontinenta.\nNaglašavajući da programi vakcinacije već smanjuju transmisiju i broj hospitalizacija, potrebno je vrijeme da ta strategija pruži pune rezultate, kazao je on.\nVakcinacija je počela u 45 država u evropskom regionu, saopštila je SZO. Međutim, stepen pokrivenosti ostaje mali čak i u 27 država članica EU, gdje je svega sedam odsto populacije primilo vakcinu.\n„Bilježimo rast broja zaraženih u centralnoj i istočnoj Evropi. Novi slučajevi su takođe u porastu u nekoliko zapadnih evropskih država, gdje je stopa zaraze već visoka. „Tokom kontinuiranog pritiska na naše bolnice i medicinske radnike evropski susjedi su izrazili solidarnost. Ipak, nakon više od godine pandemije naši zdravstveni sistemi ne treba da budu u toj situaciji. Potrebno je da se vratimo osnovama“, kazao je Kluge.\nOn je, kako prenosi „Gardijan“, rekao da vlade treba više da ulažu u identifikaciju sojeva virusa i unaprijede sisteme testiranja, praćenja kontakata i karantina. Takođe je pozvao vlade da učine sve što je u njihovoj moći da izbjegnu „zamor od pandemije“ koji vodi do kršenja mjeri socijalne distance. „Treba da potisnemo širenje virusa koristeći mjere za koje znamo da djeluju. Vakcinacija već spasava živote budući da broj preminulih i hospitalizovanih pada, ali za vakcinaciju populacije je potrebno vrijeme“, kazao je on.\nDok su evropske vlade pod pritiskom da obezbijede vakcine i ubrzaju proces imunizacije, Italija je juče blokirala izvoz 250 000 doza vakcine AstraZeneka Australiji u eskalaciji sukoba sa ovom anglo-švedskom kompanijom. U prvoj takvoj intervenciji prema kontroverznom programu izvoza EU, italijanska vlada je, uz podršku Evropske komisije, naredila da doze ostanu u bloku.\nOvaj potez će uznemiriti one koji smatraju da EU usvaja protekcionistički pristup kada su u pitanju vakcine. Komisija međutim tvrdi da joj nije namjera zabrana izvoza.\nEU je ušla u spor sa AstraZenekom nakon što je ta kompanija obavijestila zvaničnike da će kasniti sa isporukom vakcina bloku usljed problema u jednom od evropskih proizvodnih postrojenja.\nAstrazeneka ima proizvodna postrojenja u Belgiji, Holandiji, Njemačkoj I Italiji. Australija je kupila 53 miliona doza od ove kompanije, čija je isporuka trebalo da počne ovog mjeseca.\nMehanizam prema kojem je snabdjevačima vakcina potrebno odobrenje za izvoz iz EU uveden je zbog bojazni da se doze proizvedene unutar bloka uglavnom isporučuju Velikoj Britaniji.\nZbog nedovoljnih zaliha vakcina vlade Italije i Njemačke juče su donijele odluku da osobe koje su se u posljednjih šest mjeseci oporavile od kovida-19 prime samo jednu dozu vakcine.\nPreporuke italijanskog ministarstva zdravlja odnose se na osobe koje su se razboljele ili kojima je dijagnostifikovan koronavirus ali su bile bez simptima u periodu od tri do šest mjeseci uoči previđene vakcinacije.\nU svojim preporukama, njemačka komisija za vakcine je saopštila da jedna doza treba da bude data šest mjeseci nakon što je osobi potvrđeno prisustvo virusa.\nNa ovakav pristup u cilju uštede vakcina ranije su se odlučile Francuska i Španija. „Ova vrsta racionalizacije doza ima smisla, a davanje druge doze nekome ko već posjeduje određeni stepen prirodnog imuniteta je možda nepotrebno“, kazao je za Rojters Čarls Bengam, profesor i šef odsjeka za imunoligiju na Imperijal koledžu u Londonu.\nSZO je takođe saopštila da druga dozu vakcine za osobe koje su već bile pozitivne može biti odložena do šest mjeseci od infekcije ukoliko su zalihe vakcina ograničene.\nSa druge strane, Evropska medicinska agencija (EMA) u srijedu je navela da nema dovoljno dokaza na osnovu kojih bi preporužila izmjene režima doziranja za vakcine protiv kovida-19.\nRanije juče, njemačka vlada je odobrila upotrebu vakcine AstraZeneka za osobe starije od 65 godina.\nOvakvi potezi su najnoviji primjeri kako vlade brzo mijenjaju politiku u žurbi da vakcinišu populaciju.\nNakon što je nekoliko članica EU, uključujući Mađarsku i Slovačku, naručilo rusku vakcinu, EMA je juče saopštila da razmatra odobravanje Sputnjik V za upotrebu u bloku. U saopštenju evropske medicinske regulatorne agencije navodi se da će razmotriti podatke kliničkih testiranja i procijeniti usklađenost Sputnjika V sa uobičajenim standardima EU za efikasnost, sigurnost i kvalitet. Kiril Dmitrijev, izvršni direkror RDIF investicionog fonda koji promoviše Sputnjik V na međunarodnom nivou pohvalio je odluku EMS kao važan trenutak za Rusiju.\n„Sputnjik V može da djeluje kao most između Rusije i Evrope, ali njena upotrebe ne treba da bude na meti političkog prepucavanja“, kazao je Dmitrijev za Rojters, pohvalivši Njemačku, Francusku, Italiju i Austriju zbog, kako je kazao, njihovog pragmatičnog pristupa Sputnjiku V.\nDmitrijev je kazao da Moskva može da obezbijedi vakcine za 50 miliona Evropljana počev od juna ukoliko vakcina dobije odobrenje na nivou EU, dodajući da očekuje da će nekoliko dražva ovog mjeseca odobriti upotreu Sputnjika V na nacionalnom nivou. Dmitrijev nije naveo na koje države se to odnosi.\nEvropska komisija juče je saopštila da ne pregovaa o kupovini Sputnjika V za EU. Blok je do sada odobrio vakcine Fajzer/BioNTek, Moderne i AstraZeneke, dok je u toku razmatranje odobrenja za vakcine KjurVaka i Novavaksa. Odluku od vakcini kompanije Džonson end Džonson, koja se daje u jednoj dozi, EMA će saopštiti 11. marta.\nIzrael, Austrija i Danska sklopili savez za snabdijevanje vakcinama\nIzrael, Austrija i Danska su juče saopštili da će osnovati zajednički fond za istraživanje i razvoj, a moguće i proizvodne kapacitete za vakcine protiv kovida-19 kako bi se pobrinuli da imaju dugoročne zalihe za revakcinaciju ili za suprotstavljanje novim mutacijama virusa.\nNakon što je ugostio lidere Austrije i Danske i priredio im obilazak izraelske teretane otvorene za one koji imaju dokument da su vakcinisani ili da su se oporavili od kovida-19 i razvili imunitet, premijer Benjamin Netanjahu je najavio pakt.\n„Kada se završi ovaj ciklus bolesti niko nam ne garantuje da se neće vratiti. Ne znamo koliko dugo će vakcine djelovati“, kazao je Netanjahu na zajedničkoj konferenciji za novinare. „Stoga, moramo da zaštitimo naš narod od ponavljanja pandemije ili mutacija“.\nAustrijski kancelar Sebastijan Kurc kazao je da je „veoma zadovoljan“ inicijativom EU po pitanju vakcinacije „ali takođe treba da sarađujemo na svjetskom nivou“.\nEvropska komisija je saopštila da su države članice slobodne da sklapaju odvojene sporazume ukoliko to žele.\nTrilaterelni pakt će, kako je naveo Kurc, uključivati investicije u proizvodna postrojenja u Evropi i Izraelu, a svaka država će doprinijeti najbolje što može u proizvodnom ciklusu.\nDanska premijerka Mete Fredriksen je kazala da njena zemlja želi da proširi svoje proizvodne kapacitete.\nNetanjahu je istakao da je 90 odsto odraslih Izraelaca primilo jednu dozu vakcine ili se oporavilo od virusa. „Držaćemo se zajedno, države vakcinacije“, kazao je on o sporazumu sa Austrijom i Danskom. „Dogovorili smo se da ako druge države žele da nam se pridruže, razgovaraćemo o tome i poželjeti im dobrodošlicu“, kazao je Netanjahu koji je vakcinaciju stavio u centar kampanje uoči izbora 23. marta.\nSZOEvropavakcina protiv koronavirusaCOVID 19AstraZeneca\n02.08. 15:04 h\t221\t35670\n02.08. 19:27 h\t335\t7206\n02.08. 19:17 h\t5036


Category: 03.Advokatura Srbija - Dešavanja\nCategory: 03.Advokatura Srbija\nPredlog Statuta Advokatske komore Srbije\nUpravni odbor Advokatske komore Srbije je na sednici koja je održana 15.10.2011. usvojio predlog Statuta Advokatske komore Srbije i uputio ga na razmatranje i usvajanje Skupštini Advokatske komore Srbije koja je zakazana za 29.10.2011. u 11,00 sati u Domu vojske Srbije, Braće Jugovića 19, u Beogradu. Predlog Statuta Advokatske komore Srbije je utvrđen nakon razmatranja primedbi i predloga koji su dali advokati Srbije tokom javne diskusije koja je trajala od 02.08.2011. do dana održavanja sastanaka Radne grupe 14.10.2011. i Upravnog odbora Advokatske komore Srbije.\nU prilogu pogledajte predlog Statuta Advokatske komore Srbije\nCategories: 03.Advokatura Srbija Tags: sukob advokatskih komora\n19/10/11 03:09:00 pm,\nBura zbog zakona o advokaturi\nU Društvu sudija navode na su predviđene odredbe diskriminatorske i neustavne, dok iz Advokatske komore poručuju da će se sprečiti monopl, nelojalna konkurencija i korupcija. NACRT zakona o advokaturi koji će provući kroz "sito i rešeto" svakog ko bude hteo u ovu profesiju, već je uzbunio neizabrane sudije i tužioce. Oni i državni funkcioneri, bar kako sada stoje stvari, neće moći da se bave ovom profesijom tri godine na području komore u kojoj su ranije radili.\nCategories: Advokatura, Zakonodavstvo - Srbija, 03.Advokatura Srbija\n18/06/10 11:15:00 pm,\nBeograd -- Novi zakon o advokaturi trebalo bi da uđe u skupštinu tokom maja ili juna, najavljeno je na skupu povodom 148. godišnjice postojanja Advokatske komore Srbije. "Suština je da su advokatura kao profesija i advokatska udruženja nezavisni od države", rekao je sekretar Upravnog odbora Advokatske komore Srbije Jovica Kosić.\nCategories: Pravosuđe, Zakonodavstvo - Srbija, 03.Advokatura Srbija\n27/02/10 05:14:00 pm,\nWHERE hit_datetime > '2019-02-20 01:55:14'\nAND hit_uri = '/new/b2/blogs/blog5.php/srbija/03srb/'


Predsednik Gradske opštine Stari grad Radoslav Marjanović i direktor JKP „Zelenilo Beograd“ Slobodan Stanojević danas su svečano otvorili novo dečije igralište u Pančićevoj 14 na Dorćolu. Događaju su prisustvovali i zamenik predsednika opštine Stari grad Aleksandar Todorović, predsednik Skupštine opštine Dušan Petrić i član Veća opštine Stari grad Nikola Blagojević. Na inicijativu građana ovog kraja Starog grada, Opština je u saradnji sa JKP „Zelenilo Beograd“, izgradila dečije igralište, na novouređenoj međublokovskoj zelenoj površini od 1607 kvadratnih metara. ,,Projekti uređenja zapuštenih javnih površina koje sprovodimo zajedno sa javnim komunalnim preduzećima, a na inicijativu naših sugrađana, su od velikog značaja za našu opštinu. Izgranjom igrališta mališani i njihovi roditelji, koji žive u ovom delu naše opštine, dobiće novi prostor u kome će moći da provode svoje slobodno vreme. U narednom periodu će ih biti još više širom Starog grada. U pripremi je izgradnja velikog „Linijskog parka“, od Beton hale do Pančevačkog mosta, koji će postati zelena oaza Starog grada. Takođe, opština je izdvojila sredstva za uređenje međublokovskih prostora, zelenih površina, parkova, staza i stepeništa, kao i za uređenje zgrada. Naš cilj je da konkretnim projektima unapredimo kvalitet života svih građana naše opštine i zato pozivam sve naše sugrađane da nam i dalje šalju svoje predloge kako bi našu opštinu učinili boljim i lepšim mestom.“, rekao je predsednik opštine Stari grad Radoslav Marjanović i naglasio da je ovo treće igralište koje je u poslednjih godinu dana uređeno na Donjem Dorćolu. Podsećamo da su, u ovom delu Starog grada, u poslednjih godinu dana obnovljena dečija igrališta u ulici Despota Đurđa i na uglu Solunske i Dubrovačke ulice.\n← FINALE POČINJE SUTRA: Radonjić otkrio bez kojeg igrača Crvena zvezda napada titulu\nSkaču cene građevinskog materijala, skaču i cene stanova →\nBEOGRAĐANI ĆE PRELAZITI POSRED RASKRSNICE, KAO NIKADA DO SADA! Biće onemogućen kontakt pešaka i vozila! SAOBRAĆAJNA SENZACIJA!


A. J. 23. novembra 2019. 06:01\nCimet se kao medicinsko sredstvo, kao lek, upotrebljava već hiljadama godina, a danas se često koristi u različitim slatkišima, kafi, čaju i drugoj hrani.\nCinamaldehid, hemijska supstanca koja je osnova cimeta, je ono što ovom začinu daje poseban ukus, boju i on doprinosi sagorevanju ćelija masti, piše Health24.\nIstraživači su zaključili da zapravo cimet ubrzava metabolizam, jer telo troši više energije kako bi obradilo začine u odnosu na drugu hranu. Samo jedna čajna kašika cimeta u sebi može sadržati i do 1,6 grama vlakana, što je zapravo i više nego dovoljna dnevna količina ovog nutrijenta.\nCimet takođe ima antiupalna i antibakterijska svojstva i pomaže u bržem varenju hrane, posebno ako generalno jedete nezdravu hranu. Iako cimet krase sve navedene pozitivne osobine i uprkos činjenici da ubrzava proces mršavljenja, lekari upozoravaju da ga treba upotrebljavati u umerenim količinama i da ipak nije magičan.


Pop zvezda Nataša Bekvalac završila je davanje iskaza pred Prvim osnovnim sudom u Beogradu po krivičnoj prijavi za nasilje u porodici koju je podnela protiv supruga Luke Lazukića. Njeno...\nNataša konačno progovorila o nasilju\nPevačica Nataša Bekvalac otkriva kako se nosi sa celom situacijom koja je zadesila. Nije joj bilo lako da prevaziđe razvod braka, kao i fizičko nasilje koje je pretrpela od svog bivšeg supruga...\nBekvalčeva na "Riveru" oduševila fanove (FOTO)\nNataša Bekvalac iznova oduševljava svojom pojavom, te je tako nastupom na beogradskom splavu "River" pažnju privukla u uskoj crvenoj haljini.\nPevačica Nataša Bekvalac spakovala je kofere i zajedno sa starijom naslednicom Hanom povela šestomesečnu ćerkicu Katju na prvo putovanje.\nNataša na udaru hakera i IT stručnjaka: Evo šta im je poručila...\nNataša Bekavalc našla se na meti hakera i IT stručnjaka koji pokušavaju da "preuzmu" njen profil na Instagramu, pa im je na Instagramu poručila sledeće.\nFOTO: Bekvalčeva se oglasila preko Instagrama\nPevačica Nataša Bekvalac, koju je bivši suprug Luka Lazukić brutalno prebio u njenom stanju na Dedinju se nakon skandala koji se dogodio, potpuno povukla iz javnosti.\nPrvo osnovno tužilaštvo u Beogradu podnelo je sudu optužni predlog protiv Luke Lazukića kojim ga tereti da je izvršio porodično nasilje nad suprugom, pevačicom Natašom (Bekvalac) Lazukić,...


Lenjin s juga - Vođa Podemosa Pablo Iglesijas - Nedeljnik Vreme\n27. 1. 2015. / 21.43\nPablo Iglesijas Turion (36), profesor politikologije s Madridskog univerziteta, najpopularniji je političar u Španiji, a njegova radikalno levičarska stranka Podemos (Mi možemo), osnovana u martu 2014, najbrže je rastuća stranka u Evropi. Mladi šef stranke do sada je ostvario svoj politički naum – da uzdrma špansku političku scenu, nepromenjenu već 40 godina. Uoči parlamentarnih izbora u Španiji na jesen ove godine, ankete predviđaju za Podemos ili pobedu ili drugo mesto, iza socijalista. Pablo Iglesijas tvrdi da više nije reč o borbi između levice i desnice, nego između demokratije i diktature\n"Lenjin s juga Evrope", kako nazivaju Iglesijasa, ima jak politički pedigre i biografiju. Rođen je i odrastao u Madridu u levičarskoj porodici – ime je dobio po osnivaču današnje španske Socijalističke stranke Pablu Iglesijasu. Diplomirao je pravo na Univerzitetu u Madridu 2001. godine, a tri godine kasnije stekao diplomu iz političkih nauka. Doktor nauka je postao 2008. godine, a obrazovanje je nastavio na Univerzitetu Karlos III, gde je magistrirao na političkoj analizi kinematografije, a zatim i na European Graduate School u Švajcarskoj, gde se bavio političkom teorijom, kinematografijom i psihoanalizom.\nOsnovna platforma Podemosa je ujedinjene španske levice protiv evropskog političkog i finansijskog sistema. "Opasno je što su se ljudi navikli na ovakvo stanje. Ranije se plata od hiljadu evra smatrala lošom, a sada se oni koji toliko zarađuju smatraju srećnicima", smatra Iglesijas ističući da se on odeva u Alkampu (prodavnica jeftine robe). Šef Podemosa se zalaže za 35-časovnu radnu nedelju, spuštanje starosne granice za penziju na 60 godina, i za uvođenje finansijske pomoći građanima. Iglesijas je najavio da predstavnici njegove stranke u parlamentu neće primati platu od šest hiljada evra mesečno, već najviše dve hiljade. Navodi da će Podemos i grčka Siriza zajedno pokazati da jug Evrope nema nameru da postane nemačka kolonija. Jedna od najvećih kritika na njegov račun je povezanost s vladom pokojnog Uga Čaveza, za koju su Iglesijas i njegovi saradnici radili u svojstvu savetnika. Optužuju ga da od Španije želi da napravi Venecuelu i da je njegova kampanja finansirana venecuelanskim novcem. Iglesias im je uzvratio da se kampanja njegove stranke finansirala crowdfundingom – za šta većina njegovih političkih oponenata nije ni čula – tj. da je novac prikupljen preko interneta i putem direktnih donacija istomišljenika i građana željnih promena. Kampanju za evropske izbore u maju prošle godine finansirao je sa 200.000 evra.\n"Ako želiš da izgradiš brod, nemoj ljudima govoriti da prikupe drvo, nemoj im deliti zadatke i izdavati naredbe. Umesto toga, nauči ih da žude za velikim, beskrajnim morem." Ovim citatom Antoana de Egziperija, autora "Malog princa", opisao je dosadašnji način rada Podemosa španski politikolog Huan Karlos Monedero. Dok o pobedi Sirize u Grčkoj zapadni analitičari govore kao o "krizi demokratije", "političkom zemljotresu koji preti da destabilizuje Evropu", Pablo Iglesijas misli drugačije: "Vetar demokratije počeo je da duva iz pravca Grčke, proširio se do Podemosa u Španiji i nastavlja da duva u različitim pravcima."


Evropski dan autizma 2016 - Savez udruženja Srbije za pomoć osobama sa autizmom\nEvropski dan autizma 2016\nSaopštenje za štampu Saveza udruženja Srbije za pomoć osobama sa autizmom povodom Evropskog dana autizma, 3.10.2016\nPovodom obeležavanja Evropskog dana autizma, „Autizam Evrope“ podseća sve države i države članice Evropske Unije i Saveta Evrope,na sledeće činjenice:\nDržave članice Evorpske unije i Saveta Evrope, moraju da obrate posebnu pažnju na autizam, uzimajući u obzir veliki porast poremećaja iz autističnog spektra.\nNa osnovu podataka dobijenih naučnim istraživanjem , danas znamo da autizam nije retka pojava i ukoliko se u obzir uzima ceo spektar autističnih poremećaja, tako se prema najnovijim istraživanjima u Evropi,na svako 100 dete rodi 1 sa problemom iz autističnog spektra.\nAutizam je ozbiljan doživotan poremećaj,za koji se još uvek ne zna uzrok .\nAutizam može da se desi svakoj porodici , bez obzira na rasnu i etničku pripadnost, socijalni i ekonomski status i 4 puta je učestaliji kod dečaka nego kod devojčica.\nSavez udruženja Srbije za pomoć osobama sa autizmom je roditeljska organizacija sa mrežom od 16 lokalnih udruženja u većim gradovima Srbije.Savez zastupa prava osoba sa autizmom i njihovih porodica :\n– Osobe sa autizmom imaju identične ljudske vrednosti kao i bilo ko drugi i prema tome imaju ista ljudska prava.\n-Zbog kompleksnosti njihovih potreba oni pripadju posebno osetljivoj grupi ljudi,čak i među ljudima sa invaliditetom pa su često više i ozbiljnije diskrimnisane.\n-Ni jedna osoba sa autizmom ne bi trebalo da bude uskraćena u slobodnom razvoju i načinu da ostvare nezavistan život u meri u kojoj je to moguće.\n-Razvoj njihovih jedinstvenih potencijala zavisi više od pristupačnosti primerenih,ranih,obimnih i doživotnih mera podrške,nego od stepena njihovog ograničenja.\nNaša zemlja bi trebala da obezbedi osobama sa autizmom sistemska rešenja :\nPristup adekvatnoj i ranoj dijagnostici i tretmanu, a u skladu sa međunarodno prihvaćenim medicinskim standardima.\nPristup standardnim servisima zdravsvene zaštite, a u skladu sa njihovim potrebama i u meri u kojoj su ti servisi dostupni generalnoj populaciji.\nObezbedi da osobama sa autizmom bude pristupačno doživotno obrazovanje.\nZa osobe sa autitzmom, obrazovanje predstavlja mnogo više od bazičnog prava. Deca sa autizmom moraju da imaju besplatno, adekvatno, obrazovanje, počev od predškolskog uzrasta\nPrioriteti porodica, uvek moraju biti uzeti u obzir.\nOdrasle osobe sa autizmom, bi takođe trebalo da imaju koristi od kontinuiranog obrazovanja, a sa ciljem postizanja najveće moguće mere nezavisnog načina života u društvenoj zajednici i uključenja u radnu sredinu.\nTakođe je neophodna velika podrška porodici u okviru različitih servisa,što omogućava dostojanstveniji i jednostavniji život osoba sa autizmom i njihovih porodica,a sve u cilju deinstitucionalizacije.\nBeograd,3.10.2016. Savez udruženja Srbije\nza pomoć osobama sa autizmom


Poziv na prezentaciju projekta "Zakonodavni okvir u funkciji razvoja zelene infrastrukture" (četvrtak, 28.11.2019) - UPA\nPozivamo sve zainteresovane da prisustvuju prezentaciji rezultata UPAS projekta „Zakonodavni okvir u funkciji razvoja zelene infrastrukture“ koja će biti održana u četvrtak 28.11.2019. od 17:00h u Savezu inženjera i tehničara Srbije, Kneza Miloša 7A, u velikoj sali na međuspratu (II-III sprat).\nU okviru prezentacije će biti predstavljeni rezultati ankete koja je sprovedena anketiranjem zainteresovanih stručnjaka tokom septembra i oktobra 2019. Takođe će biti predstavljeni rezultati rada radne grupe UPAS i publikacija nastala kao rezultat projekta.\nProjekat je podržalo Ministarstvo zaštite životne sredine Republike Srbije. Cilj projekta je bio da podstakne stručnjake na razmišljanje o zelenoj infrastrukturi radi koncipiranja elemenata sadržaja potencijalne zakonske regulative i strategije o zelenoj infrastrukturi. Ukoliko bi se strategija i regulativa izradile i usvojile u Srbiji, bio bi ozvaničen pojam zelene infrastrukture i učinjen podsticajni korak za njen razvoj. Razvoj koncepta zelene infrastrukture ima za cilj unapređenje životne sredine, pre svega kroz uticaj zelenih mreža i zeleno-plavih koridora na mikroklimu i topoklimu, na kvalitet vazduha, na očuvanje kvaliteta vode i poroznosti zemljišta, na biološku raznovrsnost, na ambijent, na stvaranje boljih uslova za rekreaciju stanovnika itd.


UKINUTI KARANTINI, DOZVOLJENO OKUPLJANJE DO 50 OSOBA – Kozarski Vjesnik – Radio televizija Prijedor\nHome / Vijesti / UKINUTI KARANTINI, DOZVOLJENO OKUPLJANJE DO 50 OSOBA\nMinistar zdravlja i socijalne zaštite Republike Srpske Alen Šeranić rekao je da je Republički štab za vanredne situacije danas ukinuo zabranu okupljanja više od tri lica i dozvolio okupljanja do 50 lica, te donio odluku o raspuštanju lokalnih karantina i karantina pri graničnim prelazima.\n“Sutra od 6.00 časova lokalne zajednice će imati obavezu da raspuste lokalne karantine i one koji su smješteni u njima upute u kućnu izolaciju gdje će provesti ostatak vremena koji im je ostao do 14 dana. Inspektori će na granici izdavati rješenja o kućnoj izolaciji”, naveo je Šeranić.\n“Kazne za kršenje kućne izolacije su od 1.000 KM do 3.000 KM i biće nastavljena kontrola poštovanja te mjere”, kaže Šeranić.\n“U slučaju pojave simptoma i naglog pogoršanja zdravstvenog stanja treba odmah da se jave porodičnom ljekaru, službi hitne pomoći ili higijensko-epidemiološkoj službi u mjestu prebivališta kako bi im bila ukazana pomoć”, rekao je Šeranić, navodeći da će svi dobiti jasna uputstva o tome šta kućna izolacija podrazumijeva i na koji način treba da se ponašaju oni i njihovi ukućani.\n“Lica koja u pograničnom području obavljaju poljoprivrednu djelatnost moći će da to rade i dalje, ali će morati pokazati dokumenta republičkom inspektoru kako im ne bi izdao rješenje o kućnoj izolaciji. Kada je riječ o stranim državljanima i državljanima BiH koji su u radnom odnosu u preduzećima u pograničnom području, oni će morati pokazati identifikacioni dokument i dokaz o zaposlenju kako bi nesmetano prelazili granicu”, rekao je Šeranić.


Transcend EXT 1TB 2.5" StoreJet C3N USB 3.1 - ALF-OM WebShop\n💡 Navedene snižene cijene su isključivo za gotovinsko plaćanje i kupovinu putem Webshop-a\nSve kategorije Uncategorized Štampači Fiskalni uređaji Telefoni i oprema Računari i komponente TV i gejming Mrežna oprema POS oprema Foto i Video Faks uređaji Skeneri Smart satovi Elektronika\nPočetnaRačunari i komponenteČuvanje podatakaEksterna memorijaTranscend EXT 1TB 2.5” StoreJet C3N USB 3.1\nČuvanje podataka, Eksterna memorija, Računari i komponente\nTranscend EXT 1TB 2.5” StoreJet C3N USB 3.1\n131,00 KM 138,06 KM\n–, USB 3.1\nSa dodirom raskoši na vrhovima vaših prstiju, Transcendov lagani StoreJet 25C3N je više od eksternog hard diska—to je modna izjava. Uz Transcend Elite softver, možete lako napraviti sigurnosnu kopiju datoteka iz rješenja za pohranu u oblaku, uključujući Dropbox i Google Drive, na StoreJet 25C3N.\nElegantno aluminijumsko kućište Storejet 25C3N je polirano, pjeskareno i eloksirano. Odražava vaš dobar ukus čak i kada nadopunjuje vaše druge tehničke uređaje. CNC obrađene ivice i Transcend logo utisnut na kućištu govore o vašoj posvećenosti stilu i kvalitetu.\nPrenosivi čvrsti disk StoreJet 25C3N koristi USB Type-A konektor koji je prošao 10K testova isključivanja. Visoka izdržljivost znači dodatnu zaštitu za vaše datoteke.\nStoreJet 25C3N je opremljen USB 3.1 Gen 1 interfejsom, koji obezbeđuje munjevitu brzinu prenosa do 5Gbps.\nTranscend uređaji za skladištenje pružaju ekskluzivno zaključavanje diska i sigurnosne funkcije. Sa Transcend Elite softverom, možete zaštititi cijeli disk i datoteke unutar njega, ispunjavajući visoke standarde sigurnosti informacija.\nSKU: 02110217 Kategorije: Čuvanje podataka, Eksterna memorija, Računari i komponente\nRačunari i komponente, Softver, Razno\nKaspersky Antivirus 1D 1Y renewal\nlicenca za obnovu za jedno računalo.\n30,00 KM 31,70 KM\nRačunari i komponente, Čuvanje podataka, USB flash\n10,00 KM 11,00 KM\nKingston 128GB DT50 USB 3.1\n40,00 KM 42,12 KM\nRačunari i komponente, Komponente, Kućišta\nKućište Cooler Master Elite 241\n97,00 KM 102,50 KM\nRačunari i komponente, Prenosni računari, Dodatna oprema\nSiguronosni sistem za zaključavanje laptopa NBS003\n11,00 KM 11,70 KM


Obuka za krupijea|Rad na brodu|Posao|Kurs|Skola...\nizaberite kurs za ponudjene pozicije u kazinu:\nNapravite prvi korak ka uzbudljivom svetu kazina i izaberite sebi odgovarajucu poziciju za rad u kazinu!\nCasino Dealer Academy je edukativni centar koji se bavi obucavanjem osoblja za rad u kazinu kako na brodu tako i na kopnu.\nU sklopu naseg centra za obuku svi kandidati koji zele da rade u kazinu mogu da se odluce za svoju poziciju.\nApsolutno nikakvo prethodno iskustvo i predznanje vezano za kazino nije potrebno!\nNasi iskusni instruktori sa visegodisnjim iskustvom rada u najboljim kazinima u Srbiji i prekookeanskim brodovima ce detaljno korak po korak sa Vama uvezbavati sve sto se tice rada vase pozicije za koju se Vi odlucite i preneti vam dragoceno visegodisnje steceno iskustvo.\nPo uspesnom zavrsetku obuke,svi polaznici ce imati priliku da konkurisu za intervju za prekookeanske brodove i dobiju posao na poziciji za koju su se odlucili! U sklopu nase obuke svaki polaznik ce biti detaljno pripremljen za intervju koji ga ocekuje nakon uspesnog zavrsetka obuke. Takodje obuka se obavlja iskljucivo na engleskom jeziku i nasi polaznici ce samouvereno biti spremni za rad za bilo koju inostranu kompaniju za koju se odluce da konkurisu. Nakon dobijanja ugovora o radu,svaki nas polaznik koji zeli da se podseti i obnovi gradivo moze potpuno besplatno da se vrati na obuku i vezba kako bi bio jos vise spremniji i samouvereniji da ce ispuniti obaveze na poslu koje mu predstoje.\nCasino Dealer Academy ce svakog polaznika potpuno spremiti za rad u kazinu i uputiti gde da apliciraju za posao. Nakon zavrsetka obuke svaki polaznik ce imati priliku za intervju i Casino Dealer Academy nikome ne garantuje posao.\nSada je vreme da unapredite sebe,napravite veliki korak u Vasoj karijeri i da se odlucite za jedan od kurseva iz ponude i zakoracite u uzbudljiv svet kazino igara na srecu!!!


Sankcionisan veliki broj vozača autobusa i kamiona - Knjaževačke novine\nDobro došli » Sankcionisan veliki broj vozača autobusa i kamiona\nMinistarstvo unutrašnjih poslova Vlade Republike Srbije saopštilo je da su pripadnici Uprave saobraćajne policije, tokom međunarodne akcije pojačane kontrole saobraćaja usmerene na otkrivanje prekršaja koje čine vozači teretnih vozila i autobusa, sankcionisali 606 vozača autobusa i 6.819 vozača kamiona.\nKada je reč o kontroli teretnih vozila, 1.974 vozača sankcionisana su zbog prekoračenja vremena upravljanja i drugih prekršaja u vezi sa tahografima, a njih 938 zbog neposedovanja odgovarajuće dokumentacije.\nNajviše vozača teretnih vozila sankcionisano je na teritoriji Policijske uprave u Nišu – 1.087, Policijske uprave u Subotici – 559 i Policijske uprave u Šapcu – 499.\nSaobraćajna policija je 24. jula, na naplatnoj stanici „Beograd“ kod Vrčina, zaustavila turskog državljanina, za koga je kontrolom utvrđeno da je prekoračio dnevno vreme upravljanja za devet sati i devet minuta, odnosno da je u trenutku kontrole upravljao kamionom 19 sati i devet minuta bez prestanka, zbog čega je isključen iz saobraćaja.\nDva dana ranije, iz saobraćaja je isključen još jedan državljanin Turske koji je zaustavljen na naplatnoj stanici „Dimitrovgrad“. On je prekoračio dnevno vreme upravljanja kamionom za devet sati i bez prestanka je upravljao teretnim vozilom 18 časova.\nKad je u pitanju kontrola autobusa, gotovo trećina vozača, odnosno njih 199, procesuirana je zbog prekoračenja vremena upravljanja i drugih prekršaja vezanih za tahografe, 97 zbog neposedovanja odgovarajuće dokumentacije, dok je zbog različitih tehničkih neispravnosti iz saobraćaja isključeno 17 autobusa.\nNajviše vozača autobusa sankcionisano je na teritoriji Policijske uprave u Kragujevcu – 182, Policijske uprave u Šapcu – 79 i Policijske uprave u Subotici – 65.\nInače, ova međunarodna akcija sprovedena je od 19. do 25. jula ove godine u 30 evropskih zemalja koje su članice organizacije ROADPOL (Mreža saobraćajnih policija Evrope).\nautobusi, kamioni, saobraćajna policija, suspendovani, Vlada Republike Srbije, vozila\nPrevPrethodnaNova tropska nedelja je pred nama\nSledećaPodrška razvoju kulture na lokalnom nivouСледећи\nMinistarstvo unutrašnjih poslova Vlade Republike Srbije saopštilo je da će pripadnici Uprave saobraćajne policije, u


Izbori u Džordžiji - referendum o Trampu\nDemokratski kandidat Džon Osof obraća se pristalicama tokom izborne noći u svom okrugu u Džordžiji.\nDemokrate su proglasile delimičnu pobedu na početku mandata predsednika Trampa kada je njihov kandidat Džon Osof izborio učešće u drugom krugu izbora za mesto kongresmena iz Džordžije, koje je upražnjeno kada je Tom Prajs preuzeo položaj Sekretara za zdravstvo i socijalno staranje. Aktiviste i stranački donator, koji se još oporavljaju od gubitaka na izborima 2016.\nVideli su priliku u ovom republikanskom distriktu, u kojem je Tramp na prošlogodišnjim predsedničkim izborima pobedio sa samo jednim procentom razlike. Novinarka Glasa Amerike Ketrin Džipson provela je poslednjih nekoliko dana pred izbore u Džordžiji, kako bi se uverila u njihov značaj kada je reč o politici na nacionalnom nivou.\nDemokrate su proglasile pobedu na veoma važnim izborima, koji su praćeni svuda - sve do Bele kuće.\n“Uprkos malim šansama, prevazišli smo očekivanja. Menjamo svet i vaši glasovi će odzvanjati širom Džordžije i širom zemlje”, poručio je demokrata Džon Osof.\nPromena je počela u ovim predgrađima – podstaknuta izuzetnom prikupljenom sumom od 8 miliona i 300 hiljada dolara, ali armijom dobrovoljaca, koji traže prilike da pobede Trampa, iako njegovo ime nije bilo na glasačkom listiću.\n“Progresivno nastrojeni građani su veoma gnevni i zabrinuti zbog Trampove politike, a ovo je jedina trka koja se trenutno dešava na nacionalnoj sceni”, ističe Džen Koks iz organizacije "Obojite sve u plavo."\nDemokratski aktivisti poput Džen Koks vide svoj rad ovde u 6. distriktu u Džordžiji kao mustru za kongresne izbore 2018. širom zemlje, da iskoriste negativno raspoloženje premaTrampu, kako bi ponovo preuzeli kontrolu nad Kongresom.\nMeđutim, Tramp je to što će se drugi krug održati u junu, označio kao pobedu za republikance, rekavši da su pomogli njegova podrška na Tviteru, i snimljeni telefonski poziv u kojem je pozvao birače da glasaju i spreče Osofa da obezbedi većinu potrebnu za pobedu u prvom krugu.\nUmesto velikog broja republikanskih kandidata u drugom krugu će se Osofu suprotstaviti samo umerena pripadnica Republikanske stranke Karen Hendel, koja je ujedno i veliki favorit da osvoji district, koji nije poslao demokratu u Kongres još od 1970-ih.\nSada kada je Hendel jedini izbor, očekuje se da će predsednik Tramp otputovati u Džordžiju i mobilisati republikanske birače.\n“Dolazak Donalda Trampa u grad bi mogao da bude najveća stvar koja se poslednjih godina dogodila na kongresnim izborima”, ističe republikanski strateg Tod Rem.\nNagrada je svega jedno mesto u Predstavničkom domu, koji broji 435 članova, ali obe strane imaju previše veliki ulog da bi rizikovale da izgube.


Mačva u subotu dočekuje Crvenu zvezdu – Podrinske\nŠabačka publika je spremna da na stadionu Mačve u subotu priredi novi praznik fudbala I nezaboravnu atmosferu, po čemu je već poznata široj fudbalskoj javnosti. Interesovanje za utakmicu 25.kola Linglong Tire Super lige Srbije između šabačke Mačve i Crvene zvezde je izuzetno veliko, a za novi sportski izazov spremni su i u taboru crveno-crnih. Utakmica se igra od 16 časova, uz drektan prenos kamerama TV Arena sport.\nNa konferenciji za novinare šef struke, Dragan Aničić i prvotimci Branko Mihajlović i Petar Gigić izneli su očekivanja od narednog meča. Svi ljubitelji fudbala u Šapcu nadaju se da će i vremenski uslovi biti povoljni za igru, kako bi i ovaj susret ostao upamćen po izuzetno velikoj poseti, što je bio slučaj i prethodnih sezona.\nDragan Aničić: “U utakmicama kada dočekujemo Crvenu zvezdu ili Partizan, svi uživaju – publika, novinari, igrači, samo trenera uvek boli glava, jer realno, morate da se suprostavite protivniku koji je mnogo jači od vas. Mnogi kažu da u ovakvim utakmicama igrači treba da se opuste, jer nemaju šta da izgube, međutim ja to ne gledam na taj način, uvek imate za šta da se borite, šta da izgubite i šta da dobijete. Nije najpametnije da pretimo, jer kada naljutite takve ekipe može da bude loše po vas. Ali uvek postoji način da im se suprostavite. Crvena zvezda ima onaj tenk ispred stadiona I u nekom figurativnom smislu oni su kao klub tenk za nas, a mi smo realno goloruki. Retko se dešava da goloruk može da savlada onog ko je u tenku, ali se dešava. Treba strpljenja, pameti i da prevaziđemo naše objektivne mogućnosti u ovom trenutku, da damo iznad maksimuma. Već smo pokazivali u prošlosti da možemo da iznenadimo i Crvenu zvezdu i Partizan. Trebaće nam i mnogo sreće. Oni su dolaskom novog trenera dobili novi impuls, sigurno je da on ima veliki motiv da pokaže da zaslužuje da bude trener Crvene zvezde i sigurno je doneo novu energiju u klub, kao i dolazak tri mlada igrača u ekipu. Oni su sada jedan dobar spoj mladosti i iskustva i trenutno su najjači u Srbiji. Mi moramo da se borimo za svaki bod, gol, aut, ali vidi se veliki pomak i nadam se da ćemo i u subotu pokazati da rastemo iz meča u meč i da ćemo uz veliko zalaganje igrača kao i podršku naše brojne publike uspeti da odigramo kvalitetnu partiju.”\nBranko Mihajlović: “Ja verujem da nam ne treba neki poseban motiv za ovakvu utakmicu, siguran sam da su svi spremni I da jedva čekaju utakmicu. Svesni smo bodovne razlike I da je Crvena zvezda favorit, ali svakako nama niko ne može da oduzme nadu I želju. Tako da smo spremni da kada izađemo na teren pokažemo pravo lice I damo svoj maksimum.\nPetar Gigić: “Svi kažu da su ovakvi susreti najlepši, ali za igrače nisu I najlakši jer smo trenutno u nezavidnoj rezultatskoj situaciji, mežutim ja sam optimista I mislim da ukoliko budemo ponavljali stvari iz prethodnih nekoliko utakmica, da imamo pravo da se nadamo I da možemo ostvariti povoljan rezultat. Pozivam ovom prilikom publiku da u što većem broju ispune tribie, da Šapčani budu uz svoj gradski klub, jer nam je u ovom periodu, njihova energija i podrška od velikog značaja.”\nZbog parnih kartona pravo nastupa nema Filip Božić, a zbog povrede neizvesno je još uvek učešće Branislava Markovića, kao i Đorđa Šušnjara.\nProdaja ulaznica za subotnji meč sa ekipom Crvene zvezde počeće na dan utakmice, 07.marta od 09 sati na tri blagajne na stadionu FK Mačva u Šapcu. Za istočnu tribinu, gde će biti smešteni navijači Crvene zvezde, karte se kupuju na blagajni koja će biti smeštena na Istočnom sektoru.\nCena ulaznica: Jug 400 dinara, Istok 500 i Zapad 1.000 dinara. Sezonske karte važe i za ovaj meč.\nUlaz je besplatan samo za decu mlađu od 10 godina, dok svi ostali posetioci plaćaju ulaz. Napominjemo da po propozicijama superligaškog takmičenja, deca do 16 godina utakmici mogu prisustvovati samo u pratnji punoletne osobe. Zbog ograničenog broja mesta na Zapadnoj tribini, svako sedište u ovom sektoru mora imati ulaznicu.\nPredstavnici medija zainteresovani za izveštavanje sa utakmice zaključno sa petkom, 06.martom mogu poslati zahtev za akreditaciju na e-mail pr@fkmacva.com ili ana.acan@gmail.com. Naglašavamo da je u zahtevu potrebno naznačiti broj lične karte ili pasoša.\nS obzirom da je reč o utakmici visokog rizika, apel svim posetiocima, da poštuju uputstva pripadnika policije i redarske službe, kao i da na utakmicu dođu ranije, kako bi se izbegle gužve i zastoji na ulazima. Kapije stadiona Mačve otvaraju se u 14:00h. Ulice oko stadiona na dan utakmice biće zatvorene za saobraćaj, zbog čega se mole građani da svoje automobile ne parkiraju u tom delu grada.


9. Balkan Cheese Festival u Domu omladine Beograda - Dan u Beogradu\nNaslovna » Izlasci » Sajmovi » 9. Balkan Cheese Festival u Domu omladine Beograda\nAh Neša 6. mart 2019. Sajmovi Postavite komentar\nPosetioci će moći da probaju više od stotinu vrsta retkih i neobičnih sireva iz Bosne i Hercegovine, Crne Gore, Francuske i Srbije, da uživaju u uparivanju sireva sa vrhunskim vinima i delikatesima, kao i poslasticama sa sirom.\nRadno vreme Balkan Cheese Festival-a biće od 10.00 do 20.00 u subotu i nedelju. Ceremonija otvaranja je u subotu od 11.00.\n(12.00) Predavanje i prezentacija: „Sirac za Petrovdan“ – kako smo reinkarnirali srpski sir iz XIX veka i\n(14.00) Prezentacija: Carving – „Umetnost rezbarenja sireva u duborezu“\nSvečana dodela nagrada za najbolje sireve po glasovima publike, najlepši štand i najlepši tanjir sireva biće održana u nedelju, 10. marta od 19.00. (danubeogradu.rs)\nTagovibalkan cheese festival dom omladine beograda festival sireva balkana izlasci sajmovi sir sirevi zima u beogradu\nPrethodni 10. Maraton maratona\nSledeći Nedelja svesti o mozgu 2019: Život jednog mozga


Medicinska radnica gleda kroz prozor brzog TGV voza prije evakuacije pacijenata inficiranih sa COVID-19 iz Pariza za Bretanju, Francuska, 1. april, 2020.\nPregled tekstova i vijesti za 2. april, 2020.:\nPripadnici Vojske Srbije postavili su vojničke krevete u sportskoj dvorani "Aleksandar Nikolić" (Pionir) u Beogradu, kako bi taj objekat pripremili za smeštaj pacijenata zaraženih korona virusom, sa lakšim simptomima, saopštilo je Ministartsvo odbrane.\nCrnoj Gori tri miliona dolara pomoći EU\nDelegacija Evropske unije i Program Ujedinjenih nacija za razvoj u Crnoj Gori potpisali su ugovor u vrijednosti od 3 miliona eura za nabavku neophodne medicinske opreme i lične zaštitne opreme za zdravstvene radnike.\nBroj žrtava virusa korona u Španiji premašio je 10.000 nakon što je u prethodna 24 časa umrlo 950 ljudi, saopštilo je danas Ministarstvo zdravlja.\nFridom haus: Omogućiti novinarima da rade bez straha\nPandemija je nova situacija za svaku vladu, ali novinarima treba omogućiti da rade svoj posao bez straha da će biti uhapšeni, rekla je za Glas Amerike Želike Čaki iz organizacije Fridom Haus povodom privođenja novinarke portala Nova.rs Ane Lalić.\nBiH: Istraga zbog sumnje u pranje novca za nabavku zaštitnih maski\nRadi se o sumnji u prijevaru i pranje novca prilikom nabave zaštitnih maski za jedno preduzeće iz Slovenije, u kojem su učestvovali i određeni državljani i preduzeća iz BiH.\nPremijerka Srbije, Ana Brnabić, najavila je 2. aprila da će Vlada Srbije povući zaključak o informisanju o korona virusu, na zahtev predsednika Srbije.\nPacijent pozitivan na korona virus iz Leposavića, na severu Kosova, koji je u nedelju, 29. marta, prebačen na dalje lečenje u Niš, preminuo je, saopštio je direktor kosovske kancelarije u Vadi Srbije Marko Đurić.


Predsednik Srbije ocenio je da najava formiranja Vojske Kosova dodatno zabrinjava Srbiju kada je reč o budućnosti Srba na Kosovu i Metohiji\nAndelija Stojkovic | 13.12.2018\nBEOGRAD (AA) - Predsednik Srbije Aleksandar Vučić razgovarao je danas sa šefom UNMIK-a Zahirom Taninom i rekao da će Srbija učiniti sve da sačuva mir i stabilnost, ali da će situacija, kada Priština sutra donese odluku o formiranju vojske, biti značajno pogoršana, a Tanin je rekao da deli zabrinutost zbog situacije na Kosovu, javlja Anadolu Agency.\nKako se navodi u saopštenju iz kabineta predsednika Srbije, Vučić je rekao da je namera Prištine da formira Vojsku Kosova nova provokativna i jednostrana mera posle uvođenja taksi na robu iz Srbije i da to izaziva veliku zabrinutost Srbije za budućnost Srba na Kosovu.\nOn je dodao da je KFOR prema odredbama Rezolucije 1244 taj koji ima mandat da "razoruža nelegalno naoružane snage kosovskih Albanaca" i najavio da će se Srbija konsultovati sa prijateljima u Savetu bezbednosti Ujedninjenih nacija o akcijama koje bi mogla da preduzme kao reakciju na formiranje vojske Kosova.\nTanin je rekao da je stav aktuelnog generalnog sekretara UN Antonija Guteresa da Rezolucija 1244 ostaje važeći okvir za međunarodno prisustvo na Kosovu, kao i da promene mandata KFOR-a nema bez saglasnosti Saveta bezbednosti UN.\nOn je ponovio da je uvođenje taksi od 100 odsto na robu iz Srbije jasno kršenje CEFTA sporazuma i da ta mera mora biti hitno obustavljena.\nVučić je zamolio Tanina da iskoristi uticaj i upozori Prištinu da "jednostranim i provokativnim merama" povećava napetost i ugrožava mir i stabilnost u regionu, saopšteno je iz Vučićevog kabineta.\nVučić i Čović se sastali u Mostaru


Usvojen budžet za iduću godinu od 18,7 miliona KM | Palelive.com\nPočetna Regija Zvornik Usvojen budžet za iduću godinu od 18,7 miliona KM\nUsvojen budžet za iduću godinu od 18,7 miliona KM\nZVORNIK – Skupština opštine Zvornik usvojila je danas budžet za iduću godinu u iznosu 18.693.000 KM, što je za oko 1,5 odsto više od rebalansiranog budžeta u ovoj godini koji je iznosio 18.368.625 KM.\nZamjenik načelnika opštine Zvornik Danijel Dragičević rekao je da su nakon usvojenog Nacrta budžeta i javne rasprave dobijeni određeni amandmani koji su uvaženi, tako da ih danas nije bilo.\n“Ono što je pozitivno jeste da je budžet povećan u onom dijelu povrata od PDV-a, tako da ćemo u 2015. godini imati oko tri miliona KM, što nam je omogućilo da budžet postane malo više razvojni, a ne potrošački”, istakao je Dragičević.\nUkupni poreski prihodi projektovani su na iznos 14.085.800 KM, što je za skoro tri miliona KM više u odnosu na ovogodišnji rebalansirani budžet. Glavni razlog za povećanje jeste porast prihoda od PDV-a, kao posljedice promjene koeficijenata raspodjele ove vrste prihoda.\nUkupni neporeski prihodi planirani su u iznosu 2.447.200 KM i manji su za 854.000 KM u odnosu na prošlogodišnji plan.\nOsnovna karakteristika rashodovne strane jeste da su Nacrtom budžeta rashodi za plate i materijalne troškove ostali na identičnom nivou kao u budžetu 2014.\ngodine, dok su rashodi za hitne interevencije, tekuće održavanje i kapitalna ulaganja povećani, prevashodno s ciljem daljeg otklanjanja posljedica elementarnih nepogoda, za uređenje vodotoka, sanaciju klizišta.\nUsvojena je danas i odluka o usvajanju rebalansa budžeta za 2014. godinu u iznosu 18.368.625 KM, što je za 70.000 KM ili 0,37 odsto manje od prvog rebalansiranog budžeta.\nRazlozi su, prije svega, korekcije u prihodima, odnosno izmjena strukture prihoda, prvenstveno kod prihoda od indirektnog oporezivanja gdje se očekuje veći iznos prihoda nego što je planiran.\nDrugi razlog su, prije svega, majske poplave zbog čega se na rashodovnoj strani sa pozicije hitnih intervencija, tekućeg održavanja i kapitalnih ulaganja moralo izdvojiti više sredstava da bi šteta koliko-toliko bila sanirana, saopštila je stručna služba Skupština opštine.\nPrethodni članakU crkvenoj prodavnici otkriven falsifikovan novac\nNaredni članakU ponedjeljak sastanak o stanju u Bolnici Istočno Sarajevo


"Puna podrška visokom predstavniku Inzku" - Klix.ba\n"Puna podrška visokom predstavniku Inzku"\n19.11.2009. u 15:44\nUpravni odbor Vijeća za implementaciju mira pozvao je lidere političkih stranaka i nadležne organe da zaključe sporazume između vlada o državnoj i vojnoj imovini, čime će se riješiti pitanje vlasničkih prava između državnog i ostalih nivoa vlasti. Upravni odbor pozdravlja činjenicu da se popis imovine koji provodi OHR privodi kraju i da se sada na osnovu njega mogu nastaviti pregovori između političkih lidera o njenoj raspodjeli.\nUpravni odbor Vijeća za implementaciju mira je pozdravio trenutni angažman političkih lidera BiH u razgovorima o ustavnim promjenama i dao im podsticaj da i dalje ostanu ozbiljno angažirani i postignu trajne sporazume, na osnovu potrebnog političkog konsenzusa, koji će unaprijediti političku funkcionalnost i bolje pripremiti institucije BiH za izazove integracije u EU.\nUpravni odbor Vijeća za implementaciju mira pozvao je vlasti BiH da hitno usvoje zakon na osnovu kojeg će se moći provesti popis stanovništva 2011. godine, u skladu sa relevantnim propisima EU.\nUpravni odbor Vijeća za implementaciju mira ponovo je uputio poziv vlastima BiH da nastave punu saradnju sa Međunarodnim krivičnim sudom za bivšu Jugoslaviju u Hagu. Upravni odbor Vijeća za implementaciju mira poziva nadležne vlasti BiH da ispune svoje obaveze iz međunarodnog prava u smislu pune saradnje sa Haškim tribunalom, tako što će omogućiti hapšenje svih osoba protiv kojih je Tribunal podigao optužnice, uključujući Ratka Mladića, bez daljnjeg odlaganja, te tako što će uništiti njihove mreže podrške.


PET STRANAKA PRIJAVILO UČEŠĆE NA IZBORIMA 17. FEBRUARA | Trebinje Danas\nPrijave za učešće na prijevremenim izborima za gradonačelnika u Trebinju poslalo je pet političkih stranaka – SNSD, SDS, DNS, Socijalistička partija i PDP, dok prijava nezavisnih kandidata nije bilo – saopšteno je danas na službenoj stranici Centralne izborne komisije BiH.\nRok za prijavu političkih stranaka i nezavisnih kandidata istekao je juče u 16 časova, dok je rok za dostavljanje zahtjeva za ovjeru koalicija otvoren do 24. decembra.\nOvjerni politički subjekti dužni su da do 31. decembra dostave Centralnoj izbornoj komisiji BiH ime kandidata za gradonačelnika.\nAktuelni zamjenik gradonačelnika Mirko Ćurić u medijima se od ranije pominje kao mogući izbor SNSD-a za ovu funkciju, a njegovu kandidaturu trebalo bi da podrže i partije koalicioni partneri.\nI partije opozicije, kako nezvanično saznajemo, u narednim danima trebalo bi da usaglase zajednički stav u vezi sa prijevremenim izborima i njihovim kandidatom za najvišu funkciju u lokalnoj samoupravi.\nIzbori: Radio Trebinje


Dejan Stanivuković – “Bodovi su nam vrlo važni” – Sport In\nDejan Stanivuković – “Bodovi su nam vrlo važni”\navg 29, 2019 crvena zvezda, dejan stanivuković, fudbaleri, inđija, proleter, slana bara\nU Inđiji će se u nedelju od 17 časova odigrati utakmica sedmog kola u kom će zeleno beli za rivala imati komšijski sastav Proletera sa “Slane bare”. Ova dva kluba su kroz noviju istoriju često vodila vrlo važne bitke za bodove, a i sada je tako. Jedan od igrača koji je iz zeleno belog tima bio deo i novosadskog kluba je Dejan Stanivuković. Ta karijera među crveno-belima nije bila duga. Dejan je dugi niz godina deo zeleno belog tabora i sem kratkog perioda u OFK Bačkoj i Proleteru, on spada među najstarije igrače po stažu u svom klubu. Tu je od praktično pionirskih dana, a sa dozom respekta govori o nedeljnom rivalu,\n“Iako sam trenutno na klupi za rezervne igrače, ja sa velikim očekivanjima ulazim u taj meč. Svi u klubu prosto živimo jedan kompaktan takmičarski život. Radimo, posebno mi iz zadnje linije odbrane da sa te strane bude sve u najboljem redu. Bodovi su nam vrlo važni, ali sam i sam osetio u ranijim utakmicama na golu Inđije koliko je Proleter nezgodan rival. Ipak nadam se da ćemo uz pune tribine stići i do treće pobede“.\nTrenici opuštanja Dejan Stanivuković, foto: Anđelko Belić, Sportin


TEKTONIKA OSEĆANjA I BIZARNO NAJBOLjI - Glas Podrinja\n(19. februar 2015.)\nNA FESTIVALU PRAIZVEDBI U ALEKSINCU ŠABAČKOM POZORIŠTU DODELjENO SEDAM NAGRADA\nTEKTONIKA OSEĆANjA I BIZARNO NAJBOLjI\nIako na početku pozorišne sezone za Šabačko pozorište, kada su u pitanju premijere, nije bila obećavajuća godina to ne možemo reći kada su u pitanju nagrade. Na Festivalu praizvedbi u Aleksincu, održanom od 17. do 21. februara, predstava Bizarno po tekstu Željka Hubača, a u režiji Snežane Trišić osvojila je pet od ukupno devet priznanja. Rađena u kooprodukciji sa Narodnim pozorištem u Beogradu ponovo je dokazala svoj kvalitet.\nStručni žiri u sastavu teatrolog Milivoje Mlađenović, predsednik, i članovi glumac Tomislav Trifunović i prevodilac Zoran Šakotić dodelio je jednoglasnom odlukom nagradu za najbolji dramski tekst Željku Hubaču, najbolju režiju Snežani Trišić, najboljeg glumca Festivala Igoru Đorđeviću za uloge Martina, Ričija i Dejana, a specijalnu nagradu Suzani Lukić za uloge Mine, Ksenije i Ive.\nPodsećanja radi u predstavi, koja je premijerno izvedena 1. oktobra 2013. godine u Šabačkom pozorištu, a jedanaest dana kasnije na Sceni Raša Plaović, igraju i Nikola Vujović (Điđa, Saša, Gaga), Miloš Đorđević (Voja, Milan, Biksa), Sonja Milojević (Katarina, Majda, Svetlana). U crnohumornoj drami o traumatizovanom društvu i pojedincima koji se leče kroz agresiju, destrukciju i samodestrukciju dramaturgiju potpisuje Spasoje Ž. Milovanović, scenografiju Darko Nedeljković, kostime Marina Medenica, a muziku Srđan Marković. Po glasovima publikeBizarno je proglašeno i za najbolju predstavu.\nTektonika osećanja, druga predstava sa kojom je na ovom Festivalu nastupilo Šabačko pozorište, po oceni žirija proglašena je za najbolju predstavu. Sonja Milojević (Dina), tumač jedne od naslovnih uloga u predstavi koju je režirala Andrea Ada Lazić osvojila je nagradu za najbolju glumicu. Premijerno izvedena 23. februara prošle godine neobično dinamična drama filmske strukture urađena po tekstu Erika Emanuela Šmita, a u adaptaciji Dragana Boškovića, pokazala je gotovo kosmički poremećaj u kome ljubav kroz elemente komedije, melodrame i tragedije dostiže elementarnu katastrofu. Elegantnost i surovost komedije, silovitost i nežnost dočarali su na sceni, pored Sonje Milojević Vladimir Milojević (Rišar), Aneta Tomašević (Radica), Kristina Pajkić (Elena), Ivan Tomašević (Madam Pomere). Za izbor muzike i scenografiju pobrinula se sama rediteljka, a za idejno rešenje scenografije Nikola Nikolić. Kostime je uradila mlada Selena Tomašević, dok je za scenski pokret bila zadužena Kristina Pajkić.\nInače, na ovoj manifestaciji, koju je 1992. godine osnovao u Paraćinu ugledni srpski pisac i kritičar Slobodan Selenić, a koja se poslednje četiri godine održava u Aleksincu, učestvovale su i predstave Slavna Florens, Atelje 212 Beograd, Zeleni zraci, Knjaževsko-srpski teatar Kragujevac, Opštinsko dete Pozorište Bora Stanković Vranje.


Suzana Ćebić - Blic Sport\nĆebić pred start Evropskog prvenstva: Da nastavimo u ritmu sa Svetskog kupa\nOdbojkašica Srbije Suzana Ćebić rekla je da se nada da će njena ekipa na Evropskom prvenstvu nastaviti niz dobrih igara sa Svetskog kupa i da će dati sve od sebe da ostvari što bolji rezultat.\nSuzana Ćebić sledeće sezone u Pekingu\nOdbojkašica srpske treprezentacije, libero Suzana Ćebić potpisala je jednogodišnji ugovor sa kineskim klubom Peking.Suzana Ćebić tako će nastaviti karijeru u kineskoj ligi, nakon sezone u Rumuniji, u Targovištu, gde je igrala u izvrsnoj formi.\nSuzana Ćebić: Šta je uradila Zorana?\nSrpske reprezentativke, odbojkašica Suzana Ćebić i strelkinja Zorana Arunović najbolje su drugarice, a to je moglo i da se vidi na Olimpijskim igrama u Londonu, kada se finale Zorane Arunović u streljaštvu poklopilo sa utakmicom odbojkašica Srbije protiv Turske.\nSuzana Ćebić potpisala za šampiona Azerbejdžana\nLibero odbojkaške reprezentacije Srbije Suzana Ćebić igraće sledeće sezone za šampiona Azerbejdžana, Rabita iz Bakua.\nSuzana Ćebić: Želimo da ponovimo uspeh odbojkaša\nLibero ženske odbojkaške reprezentacije Srbije Suzana Ćebić izjavila je naše najbolje odbojkašice žele da ostvare uspeh kao i odbojkaši i da se nadaju nastupu u finalu Evropskog prvenstva, čiji su domaćini Srbija i Italija.


Simboličan iznos / U dijelu BiH pojeftinjuje gorivo za jedan fening - Srebrenik.NETwork\nPočetna/Članci, fotke i video/Gradska hronika/Simboličan iznos / U dijelu BiH pojeftinjuje gorivo za jedan fening\nZbog višesedmičnog pada cijene sirove nafte na svjetskoj berzi, do kraja ove sedmice moglo bi da dođe i do pojeftinjenja goriva na benzinskim pumpama u RS.\n“S obzirom na trenutnu situaciju na svjetskoj berzi, odnosno pad cijena sirove nafte, procjena je da će doći do pojeftinjenja i na pumpama u RS. Tako bi do kraja ove sedmice cijene goriva mogle da budu niže za jedan do tri pfeniga po litru”, rekao je za Srpskainfo predsjednik ove grupacije Dragan Trišić.! / Cijene goriva sve veće u Europi: Negdje je već 4 KM, u Turskoj 1,40 KM, evo gdje je BiH\nZvanična statistika pokazuje da je gorivo u RS od početka ove godine, do oktobra, poskupilo za skoro 22 posto.\nObjava Simboličan iznos / U dijelu BiH pojeftinjuje gorivo za jedan fening pojavila se prvi puta na Radio Srebrenik.\nPrethodna U škole u drugom polugodištu stižu nova epidemiološka pravila\nSljedeća Protest građana, Uzunović tvrdi da je hapšenje Kasumovića montirani proces


Oligogal® Zn + vitamin C 30 kapsula - Markfarm apoteka\nCink je sastavni deo velikog broja enzima u organizmu koji učestvuju u metabolizmu belančevina, masti i ugljenih hidrata, funkciji imunskog sistema, stvaranju hormona insulina, a neophodan je za rast, deobu i sazrevanje ćelija. Vitamin C i Cink su snažni antioksidansi koji štite ćelije o ...\nCink je sastavni deo velikog broja enzima u organizmu koji učestvuju u metabolizmu belančevina, masti i ugljenih hidrata, funkciji imunskog sistema, stvaranju hormona insulina, a neophodan je za rast, deobu i sazrevanje ćelija. Vitamin C i Cink su snažni antioksidansi koji štite ćelije od slobodnih radikala i time doprinose većoj otpornosti i boljem opštem stanju organizma.\nPreparat Oligogal® Zn se koristi protiv:\nGripa, prehlade, kod oslabljenog imuniteta, protiv slabosti i malaksalosti, kod problema sa kožom, kao i za očuvanje reproduktivnog zdravlja.\n*Ne uzimajte previše cinka, više od 30 mg dnevno može da ometa resorpciju bakra, dovodeći do anemije.\nPreparat se može primenjivati u kombinaciji sa preparatima koji sadrže selen, vitamin D, vitamin C.\nOnline cena: 410,23 RSD\nRedovna cena: 561,96 RSD


Kancelarija za informacione tehnologije i elektronsku upravu nudi svim organima javne uprave - državnim organima i jedinicama lokalne samouprave besplatnu instalaciju POS terminala na šalterima, kako bi građani ili privrednici mogli da plate takse, naknade ili poreze na licu mesta bez dodatnih odlazaka na šaltere banaka ili pošta.\nKancelarija je sa svim jedinicama lokalne samouprave potpisala Sporazum o zajedničkom prihvatanju platnih kartica na POS terminalima. Trenutno je u sistem uključeno više od 100 jedinica lokalne samouprave, dok ostale čekaju tehničku realizaciju. Mrežu plaćanja preko POS terminala širimo i u organima državne uprave.\nDo sada je instalirano blizu 400 POS terminala kako u JLS tako i na šalterima Katastra nepokretnosti, MUP-a, Uprave saobraćajne policije, Uprave za strance.\nVeća upotreba bezgotovinskog plaćanja odnosno platnih kartica doprinosi smanjivanju sive ekonomije u Srbiji jer takav vid kupovine čini transakcije potpuno transparentnim.\nSpisak POS terminala - lokacije


Konkurs za dodelu nagrada za medijske radove u oblasti zaštite životne sredine i održivog razvoja - Dijalog.net\nNaslovna Društvo Konkurs za dodelu nagrada za medijske radove u oblasti zaštite životne sredine i održivog razvoja\nBeograd, 7. novembar 2017. – Do 20. novembra 2017. otvoren je konkurs za dodelu nagrada novinarima za medijske radove u oblasti zaštite životne sredine i održivog razvoja.\nKako navode iz Regionalnog centra za životnu sredinu za Centralnu i Istočnu Evropu (REC), Kancelarija u Srbiji, nagrada se dodeljuje kao podsticaj medijima i pojedincima koji prate oblast zaštite životne sredine i održivog razvoja, a posebno aktivnosti civilnog sektora u ovim oblastima.\nNagradni konkurs se realizuje u okviru Programa podrške civilnom društvu u oblasti zaštite životne sredine u Srbiji (CSOnnect) koji implementira Regionalni centar za životnu sredinu, a finansira Švedska agencija za međunarodni razvoj i saradnju (Sida).\nCilj ovog nagradnog konkursa je da dodatno podrži novinare, urednike i aktiviste građanskog novinarstva koji doprinose boljoj informisanosti građana Srbije u oblasti zaštite životne sredine.\nPredhodno Narodna stranka: Vučiću potrebno 16 godina da vrati ono što je uzeo penzionerima\nSledeće PSG: Stefanović primer stranačkog kadra bez suštinskih kvalifikacija\nTop Tags OCD lokalna samouprava Politika Društvo Vlada Republike Srbije Civilno društvo Srbija i Evropska unija mladi Evropska unija konkurs Evropska komisija evropske integracije Pravosuđe mediji vladavina prava


RTS :: Smajlović: Kosovo trijumf koji se osvetio Americi\nPolitika Smajlović: Kosovo trijumf koji se osvetio Americi\nčetvrtak, 13. jun 2019, 08:28 -> 14:19\nU Prištini, na trgu Majke Tereze juče je svečano obeležano 20 godina od ulaska NATO snaga u južnu srpsku pokrajinu. Ceremoniji su prisustvovali nekadašnji predsednik Amerike Bil Klinton, državna sekretarka u vreme njegovog mandata Madlen Olbrajt, penzionisani general NATO-a Vesli Klark, iz aktuelne američke administracije, zamenik pomoćnika državnog sekretara. Kolumnistkinja Ljiljana Smajlović kaže za RTS da su kosovski lideri ceremonijom u Prištini hteli da pošalju poruku da su miljenici najmoćnije zemlje na svetu.\n"To je taj neuravnoteženi pristup o kome govorimo. To je bilo i oko Bosne. Albancima se uzima za plus to što nisu u Al Kaidi, a nama se uzima za minus što smo ostali prijatelji sa zemljom sa kojom smo prijatelji nekoliko stotina godina, što nismo uveli sankcije Rusiji. Mi smo stalno sumnjivi, i uzeće nam se za zlo već i to što imamo prijatelje u svetu", istakla je Smajlovićeva.\n"Amerikanci stvarno vole da pamte to kao neki trenutak svog trijumfa. Njima se na neki način taj trijumf osvetio. Oni su posle rata na Kosovu pomislili: ‘Aha, ne postavlja se više pitanje legaliteta, mi sad možemo da delujemo bez dozvole UN i mi možemo da idemo da napadnemo Avganistan, Irak. Oni su otišli u neke ratne avanture koje su se pokazale kao katastrofalne. Ovo dosta je nizak nivo prisustva", dodala je Smajlovićeva.\nO predstojećem sastanku u Parizu, Smajlovićeva kaže da je najvažniji podatak sukob između Makrona i Merkelove i sukob u EU.\n"Njima je stalo do te stolice do koje mogu samo do pregovora sa nama. Njima su važni njihovi izbori i njihova borba za vlast. Pogledajte taj Haradinaj, on je uspeo da uspostavi neku premoć nad Tačijem samo tako što je uvodio te takse i oštro govorio protiv srpske strane", zaključila je Smajlovićeva.\n(subota, 15. jun 2019, 16:59) - anonymous [neregistrovani]\n(petak, 14. jun 2019, 06:24) - anonymous [neregistrovani]\n(petak, 14. jun 2019, 04:34) - Aco [neregistrovani]\n(četvrtak, 13. jun 2019, 21:03) - anonymous [neregistrovani]\n(četvrtak, 13. jun 2019, 15:56) - delija [neregistrovani]\n(četvrtak, 13. jun 2019, 15:56) - sike [neregistrovani]\n(četvrtak, 13. jun 2019, 15:28) - anonymous [neregistrovani]\n(četvrtak, 13. jun 2019, 15:24) - anonymous [neregistrovani]\n(četvrtak, 13. jun 2019, 15:17) - anonymous [neregistrovani]\n(četvrtak, 13. jun 2019, 15:16) - anonymous [neregistrovani]


Pristalice stranke "Budućnost postoji" slave izborni rezultat\nLider partije “Budućnost postoji” Jair Lapid pre izbora je najavio da će u vladu ući samo ako se ona obaveže na radikalne ekonomske reforme i ozbiljan napor za nastavljanje mirovnih pregovora sa Palestincima, kojih nije bilo tokom Netanjahuovog četvorogodišnjeg mandata.\nIako je Netanjahuov Likud-Beitenu osvojio najviše mesta u Knessetu, leva i desna opcija su u pat poziciji – obe imaju po 60 osvojenih mesta, objavila je Izborna komisija Izraela nakon prebrojanih 99.5 odsto glasova.\nAnalitičari navode da će Netanjahu, koji je pre tri meseca raspisao prevremene izbore očekujući laku pobedu, pokušati da formira novu vladu pošto je suparnički tabor 12 od 60 mesta dobio od manjinskih, arapskih partija koje se obično niti pozivaju, niti žele da uđu u vladajuće koalicije.\nRezultati izbora, ipak, još nisu zvanični, i postoje, doduše slabi, izgledi da će se raspodela mandata izmeniti.\nPo zakonu, stranka sa najvećim izgledima da formira koaliciju za to ima na raspolaganju šest nedelja, a očekuje se da će taj zadatak biti poveren Netanjahuu. Ako on ne uspe u tome, naredna partija koja će to učiniti najverovatnije će biti .\nNetanjahuov verovatni koalicioni partner, nacionalno-religiozna partija Jevrejsko ognjište Naftalija Beneta, osvojila je 11 poslaničkih mesta.\nNa izbore je izašlo oko 67 odsto od 5,5 miliona registrovanih birača, što je više nego na prethodnim izborima.\nUčestvovale su 32 partije, od kojih će, prema nezvaničnim rezultatima, 11 ući u parlament. Prag za prelazak cenzusa u Izraelu je dva odsto.


Tanjug 16. januara 2022. 12:43\nDUBAI – Konkretne poslovne prilike da prošire biznis na tržištu Emirata, od danas do 22. januara, imaće preduzetnice iz Srbije, koje u sastavu privredne delegacije učestvuju na šestoj tematskoj nedelji „Globalni ciljevi“ na svetskoj izložbi Ekspo 2020 Dubai, saopšteno je iz Privredne komore Srbije (PKS).\nVlasnica vinarije „Pusla“ u pocersko-valjevskom rejonu Dijana Milić ističe da ta vinarija ima šta da ponudi tržištu UAE, a da svoju „nišu“ vide u specijalizovanim vinotekama, ugostiteljskim objektima i hotelskim lancima.\n„Kapacitet proizvodnje na godišnjem nivou je od 150.000 do 200.000 litara, iz sopstvenih izvora, a na prvom mestu nam je kvalitet. Uz podršku PKS pokušavamo da nađemo partnere na tržištu Emirata, ali cilj odlaska na Svetsku izložbu jeste da, za početak, bolje upoznamo tržište i uspostavimo kontakte“, rekla je Milić.\nJasna Dragojević, vlasnica brenda „Mimoland“, odlazak na svetsku izložbu smatra velikom prilikom da preduzetnice pokažu ideje, predstave svoje poslove.\n„Konkretno, imam start ap koji razvijam i ova prilika za prezentaciju na ovako prestižnoj izložbi, veoma mnogo znači“, ističe Dragojević.\nPod sloganom „Povezivanje umova, stvaranje budućnosti“, Svetska izložba Ekspo 2020 Dubai počela je 1. oktobra 2021. i traje do 31. marta ove godine.


VUČIĆ: Fantastična vest za ljude u Novom Pazaru - Sandžak Haber - Sandžačke Internet Novine\nNaslovna Featured Istaknuto VUČIĆ: Fantastična vest za ljude u Novom Pazaru\nVUČIĆ: Fantastična vest za ljude u Novom Pazaru\nNOVI PAZAR/BEOGRAD – Nakon što je prisustvovao sednici vlade, predsednik Srbije Aleksandar Vučić najavio je nove projekte u Srbiji.\nPrema njegovim rečima, mnogo toga biće započeto do kraja godine\n“Mislim da može da nam se dogodi da radimo u jednom trenutku čak sedam auto-puteva ili brzih saobraćajnica. Nadam se da do kraja godine možemo da potpišemo ugovor za Požega–Boljare, što će biti fantastična vest za ljude u Novom Pazaru, Dugoj Poljani Ivanjici i Arilju, da otvorimo radove na fruškogorskom koridoru, da možda krajem godine ili početkom sledeće krenemo sa radom delimično auto-put, delimično brza saobraćajnica do Požarevca, a od Požarevca preko Velikog Gradišta do Golupca i Milanovca i još da dodamo i dva auto-puta koja su nam važna”, kazao je Vučić.\n“Ne zaboravite da sada radimo brzu saobraćajnicu Valjevo–Slovac, odnosno Nepričava–Lajkovac–Valjevo i to su vam Zrenjanin–Beograd i to je ‘Karađorđe’ – dakle, Lazarevac–Aranđelovac, Mladenovac– Aranđelovac, zatim Aranđelovac–Rača–Despotovac–Bor. To su neverovatne stvari imajući u vidu da radimo trenutno Kuzmin– Rača, da radimo Moravski koridor od Čačka preko Kruševca do Pojata, da radimo Čačak–Požega i Ruma–Šabac, nastavljamo sa brzom magistralom prema Loznici”, naveo je predsednik Srbije.\n“Kada pogledate, to su neverovatne stvari: kada bude završena pruga do kraja godine u januaru, februaru verujem da ćemo moći da se vozimo vozom za 27-28 minuta Beograd novi Sad. Sad kupujemo lepe vozove, imamo španske, kineske, švajcarske tri garniture vozova”, dodao je Vučić.\n“Idemo sad 9. na potpisivanje ugovora, imamo razgovor sa Si Đinpingom, idemo i sa Kinezima i sa Evropljanima, sa KVF-om, imamo potpisivanje ugovora za oko 90 lokalnih samouprava za izgradnju kanalizaciione mreže. To je drugačija Srbija, to je drugo lice Srbije, ne liči na onu u kojoj smo odrastali, potpuno nova Srbija”, kazao je.\n“Razgovaramo sa Evropljanima i Kinezima oko pruge Breograd–Niš, Niš–Preševo, već smo potpisali sa Evropljanima za Niš–Dimitrovgrad”, dodao je.\n“Mnogo toga ćemo ove godine da otvaramo. Prvu fazu Kliničkog centra završavamo ove godine, potpuno novu zgradu završavamo sa unutrašnjim opremanjem i iduće godine. U tom centru dnevno boravi 15.000-20.000 ljudi, a biće ih sada i više”, rekao je Vučić.\nPrethodni tekstRadovi na rekonstrukciji puta Novi Pazar – Tutin teku predviđenom dinamikom\nSledeći tekstAmela Terzić kod davora štefaneka: Novi Pazar spreman za nove sportske akcije!


Vuk Jeremić: Prilika za strateški kompromis Srba i Albanaca | Hronika\nPočetna strana > Hronika > Vuk Jeremić: Prilika za strateški kompromis Srba i Albanaca\nVuk Jeremić: Prilika za strateški kompromis Srba i Albanaca\nNjujork – Ministar spoljnih poslova Srbije Vuk Jeremić poručio je sinoć u Njujorku da, uprkos negativnim događajima na Kosovu, dolazi „vreme koje više obećava” i izrazio uverenje da će mišljenje Međunarodnog suda pravde stvoriti priliku bez presedana za postizanje strateškog kompromisa između Srba i Albanaca. „Ova godina može biti godina zajedničkog uspeha. Želeo bih da uverim Savet bezbednosti da je Srbija spremna da se fleksibilno i iskreno angažuje i da naša namera nije da zamrznemo konflikt, da trijumfujemo, niti da nekog potčinimo”, rekao je ministar.\nJeremić učestvuje na sednici Saveta bezbednosti UN o situaciji na Kosovu, koja bi, kako je ranije rekao, mogla da bude poslednja pred iznošenje mišljenja MSP.\nOn je podsetio da će sud uskoro doneti svoju odluku o jednostrano proglašenoj nezavisnosti Kosova. „To je činjenica koju smo svi obavezni da shvatimo veoma ozbiljno. Sudijama bi trebalo dozvoliti da urade svoj posao bez političkih pritisaka, kao što su nova priznanja jednostrano proglašene nezavisnosti”, istakao je srpski ministar.\nŠef srpske diplomatije je podsetio da je, bez obzira na različita gledišta, više od dve godine posle jednostranog proglašenja nezavisnosti Kosova status srpske pokrajine očigledno i dalje veoma sporan. „Jednostrano proglašenje nezavisnosti je podelilo svet i dovelo u pitanje osnovne principe savremenog međunarodnog sistema. Ono nije doprinelo stabilnosti Balkana niti je ojačalo saradnju u regionu”, ukazao je on.\nZbog toga je, kako je ocenio, jedini put napred postizanje pravednog kompromisa koji će usaglasiti želje i interese dva naroda. „To je cilj Srbije, i mi ćemo taj cilj nastaviti da sledimo dok ne bude postignut”, naglasio je Jeremić.\nS druge strane, čekanje u nejasnoj nadi da će jedna strana na kraju popustiti jeste recept za zamrzavanje statusa Kosova u neodređenom statusu, upozorio je ministar, dodavši da to sigurno nije ono što bilo ko od odgovornih aktera želi.\nJeremić je podsetio da se većina članica UN i članica SB čvrsto protivi naporima da se nametne nasilna podela Srbije i ponovio stav Beograda da nikada neće priznati jednostrano proglašenje nezavisnosti Kosova. „Principijelni stav Srbije je čvrst kao kamen, mi nikada nećemo priznati jednostrano proglašenje nezavisnost Kosova. Mi ćemo nastaviti da energično branimo našu poziciju bez konfrontiranja, diplomatskim sredstvima”, poručio je Jeremić.\nKada je reč o situaciji na terenu, Jeremić je ukazao da je od ključnog značaja da SB nastavi da podržava Unmik kao „glavni stub mira i stabilnosti” u pokrajini. „Mi veoma cenimo konstruktivni pristup Unmika i organizacija koje deluju pod njegovim autoritetom poput Euleksa”, rekao je ministar.\nIstakavši da neslaganja o statusu ne smeju da sprečavaju rešavanje praktičnih pitanja, Jeremić je podsetio da su albanske vlasti na Kosovu više puta odbile da zauzmu pragmatičan, statusno neutralan pristup praktičnim problemima posebno u domenu vladavine zakona.\nPriština je odbacila sporazum o napretku u domenu pravosuđa, posebno u pogledu suda u Kosovskoj Mitrovici, postignut tokom posete šefa Euleksa Iva de Kermabona Beogradu 2. marta, naveo je on, upozorivši da izveštaj generalnog sekretara UN, nažalost, umanjuje ozbiljnost rastućih izazova na Kosovu.\nOn je ukazao i na slučaj kosovskog ministra za transport Fatmira Limaja, koji je pod istragom za „pranje novca, organizovani kriminal, zloupotrebu službene dužnosti i proneveru”, kao i na činjenicu da je glavni tužilac Euleksa nagovestio da ga je premijer Kosova Hašim Tači odvraćao od ovog slučaja.\nŠef diplomatije je podsetio i da je udruženje veterana OVK pretilo Euleksu posle hapšenja njihovog komandanta Sabita Gecija optuženog za ratne zločine, a u vezi sa trgovinom organima srpskih civila u takozvanoj žutoj kući.\nJeremić je podsetio i da su u proteklom periodu vlasti u Prištini nelegalno proterale sa Kosova uz oružanu pratnju nekolicinu srpskih funkcionera, a da je otprilike u to vreme kosovska specijalna policija jednostrano primenila silu protiv srpskih operatera mobilne i fiksne telefonije onemogućivši kosovskim Srbima da komuniciraju sa svetom izvan enklava.\nTo je ozbiljno kršenje savremenih normi humanosti, ukazao je Jeremić, upozorivši da se takvi unilateralni postupci ne smeju ponoviti.\nStanje srpskog kulturnog i verskog nasleđa je, takođe, duboko uznemirujući deo realnosti na terenu, a u izveštaju generalnog sekretara se navodi niz uznemirujućih incidenata, uključujući vandalske napada na crkve, skrnavljenje grobalja i pljačku ikona.\nJeremić je, međutim, naveo da se ne pominje nedostatak napretka u poništavanju odluke da se betonom prekriju ostaci dvaput uništavane srpske crvke u Đakovici. „Ovi primeri nisu izolovani incidenti, oni su deo realnosti posle jednostranog proglašenje nezavisnosti koji direktno utiče na povratak 205.835 proteranih kosovskih Srba koliko ih je registrovao UNHCR”, istakao je Jeremić, ukazavši da se tokom protekle godine samo nekoliko stotina kosovskih Srba vratilo kućama. „To je manje od pola procenta, što je zastrašujući podatak. To je neuspeh monumentalnih razmera”, zaključio je ministar.


Dodik: Orban veliki državnik, spreman da pomogne Republici Srpskoj - 05.11.2021, Sputnik Srbija\nSrpski član Predsedništva BiH Milorad Dodik izjavio je da je mađarski premijer Viktor Orban važan i veliki državnik sa kojim će sutra razgovarati o političkim... 05.11.2021, Sputnik Srbija\nDodik je, u emisiji „Intervju“ RTRS-a, istakao da je Orban u prethodnih nekoliko susreta izrazio spremnost da pomogne Republici Srpskoj.„Tako što bi, recimo, značajan broj nekih podsticaja koji se daju mađarskim preduzetnicima malim i srednjim, moglo da se prenese u Republiku Srpsku i da ljudi iz Srpske mogu da koriste te fondove kroz neku proceduru koji ćemo mi dogovoriti“, naveo je Dodik.Dodik je rekao da postoji nekoliko zajedničkih projekata, odnosno potencijalnih investicija Mađarske i Republike Srpske.On je napomenuo da sutra počinje i gradnja auto-puta od Prijedora do Banjaluke, što je, kako je ocenio, važna vest za svakog građanina Republike Srpske.„Početak radova je u danu kada dolazi Orban, kada ćemo s njim razgovarati o tome da gradimo neke energetske objekte. Moja ideja je da pokušamo s njim da dogovorimo da se gradi drugi tunel sa Trebišnjice, sa akumulacionog jezera iznad Trebinja“, rekao je Dodik, dodajući da je u planu da se on spusti do Hrvatske ili Crne Gore, u zavisnosti od toga s kojom državom bude postignut što je moguće bolji aranžman.Podsetimo, Orban će u subotu, zajedno sa šefom mađarske diplomatije Peterom Sijartom, posetiti Republiku Srpsku.„Stabilna BiH samo ako se vrati izvornom Dejtonu“Dodik je rekao da Republika Srpska želi ustavnu BiH, koja može biti stabilna samo ako se vrati izvornom Dejtonu i ako se poštuju konstitutivni narodi u njoj.Visoki predstavnici i sudije Ustavnog suda BiH napravili su veliki nered u BiH, kazao je Dodik, navodeći da su velike i moćne zemlje, poput SAD-a i EU, to podržale, umesto da počiste nered.On je poručio da vojska, indirektni porezi i pravosuđe sigurno ne spadaju pod međunarodni suverenitet BiH.„To je otpor prema laži koja je od strane EU u kontinuitetu ovde plasirana kao borba za vladavinu prava, a koja je u suštini bila vladavina neprava i koja je dozvolila da tri sudije stranca Ustavnog suda BiH krše Ustav. Takođe, podržala je visokog predstavnika Pedija Ešdauna da nametne Krivični zakon BiH gde piše da će onaj ko ne poštuje odluku ustavnog suda BiH krivično da odgovara. Dakle, sa umišljajem su to učinili pre 15 godina kako bi danas kažnjavali svakog ko kaže da rade protiv Ustava jer u Ustavu nigde ne piše da su šume i poljoprivredno zemljište vlasništvo BiH“, obrazložio je Dodik.Ukazao je da je strategija Republike Srpske i njenih predstavnika od početka bila da se ne dozvoli promena slova Ustava BiH.„BiH može da bude stabilna, ako se vrati na ustavnu poziciju i da se narodi međusobno poštuju. Mi koji se borimo za poštovanje Dejtonskog sporazuma proglašeni smo da ga rušimo, a oni koji su srušili sve, pa čak i da se narodi pomire, zaštićeni su, što je neprihvatljivo“, ocenio je Dodik.Dodik je poručio da se bori za političke interese Republike Srpske i srpskog naroda i da će stabilnost ostati dominantan pečat u BiH.„Tako će biti, za razliku od pre kada su samo jedni imali monopol da objašnjavaju situaciju, a to je pre svega bilo nekoliko ambasada i visoki predstavnik. Sada Republika Srpska ima mnogo dokazanih prijatelja u regionu i u svetu“, rekao je Dodik.\nviktor orban, milorad dodik, republika srpska (rs), region – politika, region\n20:46 05.11.2021 (Osveženo: 22:04 05.11.2021)\nSrpski član Predsedništva BiH Milorad Dodik izjavio je da je mađarski premijer Viktor Orban važan i veliki državnik sa kojim će sutra razgovarati o političkim i ekonomskim temama.\nDodik je, u emisiji „Intervju“ RTRS-a, istakao da je Orban u prethodnih nekoliko susreta izrazio spremnost da pomogne Republici Srpskoj.\n„Tako što bi, recimo, značajan broj nekih podsticaja koji se daju mađarskim preduzetnicima malim i srednjim, moglo da se prenese u Republiku Srpsku i da ljudi iz Srpske mogu da koriste te fondove kroz neku proceduru koji ćemo mi dogovoriti“, naveo je Dodik.\nDodik je rekao da postoji nekoliko zajedničkih projekata, odnosno potencijalnih investicija Mađarske i Republike Srpske.\nOn je napomenuo da sutra počinje i gradnja auto-puta od Prijedora do Banjaluke, što je, kako je ocenio, važna vest za svakog građanina Republike Srpske.\n„Početak radova je u danu kada dolazi Orban, kada ćemo s njim razgovarati o tome da gradimo neke energetske objekte. Moja ideja je da pokušamo s njim da dogovorimo da se gradi drugi tunel sa Trebišnjice, sa akumulacionog jezera iznad Trebinja“, rekao je Dodik, dodajući da je u planu da se on spusti do Hrvatske ili Crne Gore, u zavisnosti od toga s kojom državom bude postignut što je moguće bolji aranžman.\nPodsetimo, Orban će u subotu, zajedno sa šefom mađarske diplomatije Peterom Sijartom, posetiti Republiku Srpsku.\n„Stabilna BiH samo ako se vrati izvornom Dejtonu“\nDodik je rekao da Republika Srpska želi ustavnu BiH, koja može biti stabilna samo ako se vrati izvornom Dejtonu i ako se poštuju konstitutivni narodi u njoj.\nVisoki predstavnici i sudije Ustavnog suda BiH napravili su veliki nered u BiH, kazao je Dodik, navodeći da su velike i moćne zemlje, poput SAD-a i EU, to podržale, umesto da počiste nered.\n„Koncept koji je nametnut u BiH je antiustavan. On ne odgovara Dejtonskom sporazumu, pa čak ni duhu tog sporazuma. Suština Dejtonskog sporazuma je da je BiH sastavljena od dva entiteta i tri konstitutivna naroda koja suvereno upravljaju unutrašnjim političkim procesima. Za BiH je bilo predviđeno da ima samo međunarodni politički suverenitet i u to niko ne zadire“, istakao je Dodik.\nOn je poručio da vojska, indirektni porezi i pravosuđe sigurno ne spadaju pod međunarodni suverenitet BiH.\n„To je otpor prema laži koja je od strane EU u kontinuitetu ovde plasirana kao borba za vladavinu prava, a koja je u suštini bila vladavina neprava i koja je dozvolila da tri sudije stranca Ustavnog suda BiH krše Ustav. Takođe, podržala je visokog predstavnika Pedija Ešdauna da nametne Krivični zakon BiH gde piše da će onaj ko ne poštuje odluku ustavnog suda BiH krivično da odgovara. Dakle, sa umišljajem su to učinili pre 15 godina kako bi danas kažnjavali svakog ko kaže da rade protiv Ustava jer u Ustavu nigde ne piše da su šume i poljoprivredno zemljište vlasništvo BiH“, obrazložio je Dodik.\nUkazao je da je strategija Republike Srpske i njenih predstavnika od početka bila da se ne dozvoli promena slova Ustava BiH.\n„BiH može da bude stabilna, ako se vrati na ustavnu poziciju i da se narodi međusobno poštuju. Mi koji se borimo za poštovanje Dejtonskog sporazuma proglašeni smo da ga rušimo, a oni koji su srušili sve, pa čak i da se narodi pomire, zaštićeni su, što je neprihvatljivo“, ocenio je Dodik.\nDodik je poručio da se bori za političke interese Republike Srpske i srpskog naroda i da će stabilnost ostati dominantan pečat u BiH.\n„Tako će biti, za razliku od pre kada su samo jedni imali monopol da objašnjavaju situaciju, a to je pre svega bilo nekoliko ambasada i visoki predstavnik. Sada Republika Srpska ima mnogo dokazanih prijatelja u regionu i u svetu“, rekao je Dodik.


U Banjoj Luci predstavljen projekat ''Partnerstvo za inovacije'' - Klix.ba\nRazvoj IT tehnologija\nU Banjoj Luci predstavljen projekat ''Partnerstvo za inovacije''\n2.12.2011. u 14:31\nU Banjoj Luci je danas održan sastanak ministra nauke i tehnologije RS Jasmina Komića sa predstavnicima USAID-a i Microsofta, na kojem je dogovorena saradnja za budući projekat ''Partnerstvo za inovacije“ koji će se realizirati u nardnih pet godina.\nKako je saopšteno, glavni partner projekta USAID-a u RS trebalo bi biti resorno ministarstvo, zajedno sa Inovacionim centrom Banja Luka i drugim partnerima koji imaju za cilj da se kroz postizanje inovativnosti malih kompanija poveća zapošljavanje mladih ljudi.\nMinistar nauke i tehnologije RS Jasmin Komić je nakon sastanka naglasio da će ovaj projekat podstaći i otvaranje novih kompanija te podići nivo inovativnosti u preduzećima.\nNakon sastanka je saopšteno da je vrijednost projekta, danas predstavljenog u Banjoj Luci, oko pet miliona dolara, a da je on namijenjen lokalnim kompanijama koje se bave razvojem informacionih tehnologija.\n“Još uvijek smo u inicijalnoj fazi, ali većina konkretnih aktivnosti će se realizovati kroz edukaciju o novim tehnologijama i sticanje znanja i vještina kod mladih ljudi, posebno mladih preduzetnika“, naveo je predstavnik USAID-a Vladimir Milin.\nDirektorica Microsofta za BiH Lejla Zukić-Krivdić nevela je da projekat ''Partnerstvo za inovacije“ jasno pokazuje vezu između obrazovanja, tehnologije i ekonomije.\nKako je najavljeno, uz Banju Luku u projektu će učestvovati i Inovacioni centar u Tuzli, a realizatori su nakon jučerašnjeg sastanka pozvali sve zainteresirane IT kompanije da se uključe u ovu aktivnost.


pink.rs | ALO, DOSTA BRE: EU da spreči samovolju vlasti u Prištini!\nALO, DOSTA BRE: EU da spreči samovolju vlasti u Prištini!\nKancelarija za Kosovo i Metohiju apelovala je na Evropsku uniju da spreči vlasti u Prištini da kontinuirano samovoljno i jednostrano krše primene Sporazuma o posetama srpskih zvaničnika, a povodom informacija da je ministru Aleksandru Vulinu „zabranjen“ boravak u južnoj pokrajini.\nU saopštenju Kancelarije za KiM se navodi da ovde u pitanju uskraćivanje elementarnih ljudskih prava i sloboda građanima Srbije na teritoriji Autonomne Pokrajine Kosovo i Metohija.\n-Pozivati se na nepostojeći presedan, kako bi se zvaničnicima Republike Srbije onemogćio boravak na Kosovu i Metohiji, jeste još jedan u nizu postupaka kojima Priština otvoreno poručuje da ne želi dijalog i da tamošnje privremene institucije samouprave ne obavezuju aranžmani dogovoreni u Briselu - navodi se u saopštenju.\nUkazuje se da je pozivanje na primer Atifete Jahjage i njene nerealizovane posete Beogradu kao izgovor za ovako neodgovorno i necivilizacijsko postupanje najblaže rečeno nepristojno, jer građanki Jahjagi nijednog trenutka nije bilo uskraćeno pravo da boravi u centralnoj Srbiji.\n-Priština je očigledno odlučila da tokom predizborne kampanje na Kosovu i Metohiji trenira izolacionizam po receptu Envera Hodže, a Evropska unija, koja je garant primene dogovorenog u briselskom dijalogu i koja se stara o vladavini prava na Kosovu i Metohiji, trebalo bi da odlučno reaguje na pokušaj oživljavanja takvih arhaičnih i prevaziđenih ideoloških i društvenih modela - poručuju iz Kancelarije za KiM.\nU saopštenju se podseća još jednom da, za razliku od Beograda, koji slobodu kretanja garantuje svim građanima i građankama sa teritorije AP Kosovo i Metohija, Priština jednostrano i bez ikakvog osnova to pravo uskraćuje velikom broju ljudi, jer ne priznaje lične karte izdate od strane izmeštenih policijskih uprava sa KiM, pasoše Srbije sa oznakom Koordinacione uprave za KiM Ministarstva unutrašnjih poslova Srbije, kao ni srpske vozačke dozvole građana koji žive na Kosovu i Metohiji.\nTakođe podseća se da je u proteklih nekoliko meseci bilo nekoliko ničim opravdanih i obrazloženih odluka da se visokim zvaničnicima Srbije onemogući poseta našoj južnoj pokrajini, na šta Beograd nije reagovao potezima koji bi bili u neskladu sa našim doslednim opredeljenjem za dijalog i civilizovano rešavanje nesuglasica.\nVulin: Ja ću uvek biti sa Srbima! Veza Srba sa Vladom Srbije ne može se prekinuti grubim nasiljem\nĐURIĆ O PROMENAMA VLASTI U PRIŠTINI: Srbi nemaju čemu da se nadaju


Vanja Mijatović prevazišla strah: Provozala auto (Foto) - Muzika - Region - Vesti - Svet Plus\nVanja Mijatović prevazišla strah: Provozala auto (Foto)\nVanja Mijatović sela je u automobil dva meseca nakon nesreće iz koje je izašla sa teškim povredama. Ovoga puta pevačica se našla u ulozi vozača i pokazala da je prevazišla strah od ponovne vožnje autom.\n09:43 15. APR 2013.\nMijatovićeva je na svom Fejsbuk profilu postavila fotografiju na kojoj sedi u kolima, a ispod slike je napisala da je to bila kratka vožnja po parkingu. Ipak, to je znak da se atraktivna Kraljevčanka uspešno oporavila od povreda.\n"Pošto je pravi prolećni dan, želela sam da ga iskoristim. Htela sam da provozam kola jer mesecima nisam sela za volan. Tata je bio uz mene i provozala sam ga jedan krug oko parkinga. Meni to mnogo znači i sad sam zaista ispunjena" - rekla je Vanja i dodala: "Što se tiče mog zdravlja, sve je bolje i bolje. Vežbam svaki dan i nadam se da ćete me uskoro posetiti".\nvanja mijatovicvanja mijatović\nVanja Mijatović demantuje glasine ..\n3. jul 2014.. 13:31\nVanja Mijatović: Volite život i ..\n22. februar 2014.. 11:45\nVanja Mijatović kao Tina Tarner: ..\n15. oktobar 2013.. 20:46\nPremijera! Vanja Mijatović ..\n24. septembar 2013.. 23:11\nVanja Mijatović posvećena ..\n4. septembar 2013.. 10:44\nKatarina Živković i Vanja ..\n1. septembar 2013.. 12:08\nVanja Mijatović ponovo na sceni: ..\n30. jul 2013.. 10:05\nVanja Mijatović prvi put u ..\n27. maj 2013.. 21:40\nVanja Mijatović: Potpuno sam ..\n21. maj 2013.. 22:26


PARIZ – Ministarstvo sporta Francuske saopštilo je danas da neće biti izuzeća od novog zakona o vakcinalnim propusnicama, pa bi tako najboljem teniseru sveta Novaku Đokoviću moglo da bude zabranjeno da igra na Rolan Garosu, prenosi Rojters. Prvi teniser sveta, koji nije vakcinisan protiv korona virusa, deportovan je iz Australije juče pre početka prvog grend slem turnira u godini, nakon što je izgubio sudski spor na kom mu je poništena viza. Francuski zakon o vakcinalnim propusnicama, koji je parlament odobrio juče, zahtevaće od ljudi da imaju sertifikat o vakcinaciji za ulazak na javna mesta kao što su restorani, kafići, bioskopi, bazeni, vozovi... „Pravilo je jednostavno. Propusnica za vakcinu biće uvedena čim zakon bude proglašen, u ustanovama koje su već bile podvrgnute\n11.01.2022 u 16:40\nPoslanici Skupštine Srbije usvojili su danas zakon kojim će biti omogućena isplata novčane podrške mladim ljudima, državljanima Srbije, u iznosu od 100 evra u dinarskoj protivvrednosti. Reč je o Predlogu zakona o Privremenom registru državljana Republike Srbije od 16 do 29 godina kojima se uplaćuje novčana pomoć za ublažavanje posledica pandemije bolesti kovid-19 izazvane virusom SARS-KoV-2. Ministar finansija Siniša Mali rekao je danas poslanicima u Skupštini Srbije da prijava počinje u subotu, 15. januara, a završava se 30. januara. „Mi ćemo već od 1. februara krenuti sa isplatom svima koji su se za ovu pomoć prijavili. Prijavljuju se mladi sa navršenih 16 i do navršenih 29 godina i to na dan stupanja na snagu ovog zakona”, rekao je Mali, javlja Beta. On je objasnio da je\n29.12.2021 u 10:21\nOd 1. januara neoporezivi iznos zarade sa sadašnjih 18.300 dinara biće uvećan na 19.300 dinara, a iz Ministarstva finansija kažu da će ta izmena rasteretiti privrednike, podsticati zapošljavanje, priliv investicija i privredni rast. Istovremeno, smanjenja je stopa doprinosa za PIO na teret poslodavca za 0,5 odsto i tom merom smanjuje se poresko opterećenje prosečne neto zarade za oko jedan procentni poen, a to je za privredu ukupna ušteda od oko 17,2 milijardi dinara, jer se država odrekla prihoda, kažu iz Ministarstva finansija. Radi podsticanja zapošljavanja, uvode se dve nove poreske olakšice, kao i produženje perioda primene postojećih poreskih olakšica za zapošljavanje određenih kategorija lica. Prva olakšica odnosi se na poslodavca koji zasniva radni odnos sa novim licem,\nPoljski predsednik Duda stavio veto na kontroverzni zakon protiv nezavisne TVN\nPredsednik Poljske Andžej Duda stavio je danas veto na kontroverzne izmene medijskog zakona o ograničenju stranog kapitala van Evropske unije, koje bi naterale američkog vlasnika poljske televizije TVN da proda svoj većinski udeo. „Uzeo sam u obzir odredbe poljsko-američkog Sporazuma o privrednim odnosima iz 1991. godine, kao i faktor medijskog pluralizma. Delim mišljenje većine zemljaka da nam sada nisu potrebni dalji sporovi i jabuka razdora sa saveznikom”, kazao je predsednik u vanrednom obraćanju. Duda je saopštio da bi stupanje tzv. leks TVN na snagu značilo oštar spor sa SAD i američkim vlasnikom, budući da je investicija kompanije Diskaveri u tu poljsku televiziju sa nacionalnom frekvencijom teška milijarde dolara. „Ne krijem da ni u kom slučaju nisam hteo da ga potpišem.


U Spens stiže na hiljade biljaka - i vaše cveće za ceo grad, prevoz obezbeđen\nPovodom obeležavanja 40 godina rada, Spens je ponovo organizovao akciju uređenja zelenila, pa je pozvao građane da doniraju bilje\nIzgradnjom Sportskog i poslovnog centra “Vojvodina” (Spens) Novi Sad je 1981.godine zakoračio u 21. vek i dobio novi, moderan objekat koji je u to vreme u mnogome prevazilazio očekivanja.\nNovosadski hram sporta je bio tehnički savršen, ali je ljudima trebalo malo vremena da se naviknu na neobičnu građevinu od betona, stakla i mermera, koja je pomalo, ipak bila odbojna.\nZbog toga su iz Spensa nastojali da ga učine interesantnim i atraktivnim.\nZanimljivo je i malo poznato da je, nakon što je otvoren, ozelenjavan biljkama koje su darivali Novosađani, ali i stanovnici drugih vojvođanskih gradova.\nPovodom obeležavanja 40 godina rada, Spens je ponovo organizovao akciju uređenja zelenila, pa je pozvao građane da doniraju bilje.\nDo sada je odziv dobar, a priključile su se i novosadske firme.\nKupljeno je oko 1.200 sadnica i polako se sakuplja donirano cveće građana, te iz tog preduzeća računaju da će imati sigurno oko 2.000 biljaka spremnih za sadnju. Ipak, savetuju da se pre svega poklanja sobno cveće, jer cvetajuće i balkonsko bilje (na primer muškatle) i četinari zbog specifičnih uslova i efekta staklene bašte ne uspevaju.\nSugrađani kojima nedostaje pristor gde bi smestili cveće ili imaju višak biljaka mogu ih donirati Javnom preduzeću “Sportski i poslovni centar Vojvodina” (Spens). Građani, radi informacija i konsultacija, mogu da se jave Goranu Steviću iz Službe higijene na telefon 069/86-69-010 ili cvećarki Snežani Vukadinov na telefon 069/86-68-102, a prevoz biljaka je obezbedio Spens.\nbiljke cveće Istorija Novog Sada Novi Sad spens


Uhapšena tri huligana zbog prijetnji smrću Brankici Stanković\nGoran Klještan (33) i Aleksandar Perišić (28) uhapšeni su sinoć, dok je jutros na Novom Beogradu uhapšen Milan Gudović (23), koji su na utakmici Partizan- Šajhtor pozivali na linč i ubistvo Bankice Stanković. Pretnje smrću autorki Insajdera danas je osudila i uprava fudbalskog kluba Partizan.\nMinistar policije Ivica Dačić rekao je sinoć da su uhapšena dva lica, po kvalifikaciji tužioca zbog ugrožavanja sigurnosti. "Određeno im je policijsko zadržavanje do 48 sati i očekuje se da posle toga počne krivični proces", objasnio je Dačić. On je dodao da su identifikovane i ostale osobe koje su bila u grupi kojaje pozivala na linč Brankice Stanković.\n"Sigurno je da u ovoj državi niko nikome ne sme da preti niti da ugrožava bilo čiju sigurnost. Policija i ministarstvo unutrašnjih poslova će preduzeti najodlučnije mere i sankcionisati sva takva krivična dela", kaže Dačić. Pretnje upućene sa tribina na utakmici Partizan - Šahtjor nisu prve koje su upućene autorki "Insajdera".\nOdmah nakon emitovanja prve emisije o huliganima koji sebe nazivaju navijačima, usledile su pretnje na Internetu, ali i skandiranje na sportskim terenima, među kojima i na košarkaškoj utakmici Partizana i Efesa, gde su se skandiranju pridružili čak i igrači Partizana.


Predsednik Pokrajinske vlade Igor Mirović primio je predstavnike kineske kompanije "Čajna Šandong internešenel" za Evropu, koju je predvodio Liu Zičeng i tom prilikom im predstavio idejni projekat izgradnje državnog puta IB-21- Novi Sad - Ruma, sa tunelom kroz Frušku goru. Predstavnici kineske kompanije, jedne\nPredsednik Pokrajinske vlade Igor Mirović primio je predstavnike kineske kompanije "Čajna Šandong internešenel" za Evropu, koju je predvodio Liu Zičeng i tom prilikom im predstavio idejni projekat izgradnje državnog puta IB-21- Novi Sad - Ruma, sa tunelom kroz Frušku goru. Predstavnici kineske kompanije, jedne od najvećih građevinskih kompanija u toj zemlji, iskazali su poseban interes za učešćem u delu navedenog projekta, ali i u ostalim infrastrukturnim projektima od strateškog značaja za Srbiju. Mirović je danas po prvi put u Pokrajinskoj vladi, sa svojim saradnicima, potencijalnim partnerima predstavio idejni projekat izgradnje navedene trase autoputa, čija ukupna dužina treba da iznosi 34,2 kilometra.\nTokom prezentacije Mirović je ukazao da se, od 2013. godine kada je potpisan protokol o pripremi projekta izgradnje saobraćajnice od Rume do Novog Sada, između Pokrajinske vlade, Vlade Srbije, Grada Novog Sada i opština Irig i Ruma, do sada pristupilo izradi idejnog projekta, te da je u toku rad na planovima detaljne regulacije, kao i da je urađen i generalni projekat.\n"Poslednja vest je da su Ministarstvo građevinarstva, saobraćaja i infrastrukture i Pokrajinska vlada podneli zahtev da se u budžetu Vlade Republike Srbije planiraju sredstva za rešavanje imovinskih pitanja na trasi za izgradnju novog puta Novi Sad - Ruma. Važno je da taj projekat napreduje iz nedelje u nedelju", rekao je Mirović i dodao da Pokrajina na tom projektu radi partnerski sa Vladom Srbije i ministarstvima.\nLiu Zičeng, šef predstavništva za Evropu najveće državne kompanije u kineskoj provinciji Šandong, naveo je namere da, ukoliko se kompaniji ukaže prilika za taj posao, da domaćim firmama omogući da u velikoj meri učestvuju u tom značajnom investicionom projektu.\nSastanku su prisustvovali i potpredsednik Pokrajinske vlade Đorđe Milićević, pokrajinski sekretar za urbanizam i zaštitu životne sredine Vladimir Galić i direktor Uprave za kapitalna ulaganja Nedeljko Kovačević.\nSledeća ⇨ Chen Bo: TE ‘Stanari’ su prvi, ali nikako ne i zadnji projekt Kine i BiH\nPrethodna ⇦ Džindić razgovarao s predstavnicima kineske firme Dongfang Electric Corporation


Počinju prijave za obuku za eko vodiče u okviru projekta „Zelena strana grada“\nPokret gorana Novog Sada u saradnji sa JKP „Gradsko zelenilo“ i Podmladtkom udruženja pejzažnih arhitekata (PUPA-e) sa Poljoprivrednog fakulteta Univerziteta u Novom Sadu, realizuje projekat „Zelena strana grada – Upoznaj zelenu stranu grada sa eko vodičima“. Prva aktivnost u projektu je prijava za obuku za eko vodiče pod nazivom „Zelena strana grada“. Obuka za eko vodiče se simbolično održava povodom 27. septembra - Međunarodnog dana turizma, jer ova obuka svakako daje doprinos razvoju eko turizma u Novom Sadu.\nObuka za eko vodiče će trajati dva dana, petak i subotu, 26.i 27. septembra u prostorijama Pokreta gorana Novog Sada, na Pozorišnom trgu 2 u Novom Sadu i namenjena je mladima od 19 do 26 godina, pre svega studetnima biologije, ekologije, turizma, šumarstva, pejzažne arhitekrute, hortikulture i drugih srodnih oblasti, koji su ljubitelji prirode i žele da steku nova znanja i veštine. Trajaće dva dana, predavači će biti eksperti iz oblasti omladinskog rada, turizma i pejzažne arhitekture. Na obuku mogu da se prijave svi zainteresovani mladi studenti iz Novog Sada putem mejl adrese office@pokretgorana.org.rs najkasnije do 19. septembra u 16 časova. Kriterijumi za odabir učesnika su prethodna znanja i iskustva koja su stekli tokom svog formalnog i neformalnog obrazovanja, kao i motivacija da postanu eko vodiči. Obuka se realizuje u okviru projekta „Zelena strana grada – Upoznaj zelenu stranu grada sa eko vodičima“ koji podržava Grad Novi Sad, Gradska uprava za sport i omladinu, Kancelarija za mlade u okviru implementacije Lokalnog akcionog plana politike za mlade Grada Novog Sada za period od 2010. do 2014. godine. Cilj projekta je unaprediti i obogatiti programe neformalnog obrazovanja za mlade koji podstiču širenje znanja i informacija o zelenilu Novog Sada i to kroz osnaživanje 15 mladih studenata da budu „Eko vodiči“ i da pomoću metoda prilagođenih ciljnoj grupi vode grupe mladih srednjoškolaca u novosadske parkove i upoznaju ih sa njihovim prirodnim vrednostima i značajem zelenih površina za urbanu ekologiju Novog Sada.\nProjekat će obuhvatiti i aktivnosti 4 izleta u 4 parka u kojima će vodiči biti po četiri vodiča, a učesnici po 30 učesnika srednjih škola. Zatim je planirana i izrada, štampanje i promocija „Priručnika za eko vodiče – Zelena strana grada“, u kome će detaljno biti opisani novosadski parkovi i atraktivni načini i metode za upoznavanje sa njihovim karakteristikama, koje mogu da koriste nastavnici/ce, profesori/ce i omladinski radnici/e u radu na ekološkoj edukaciji mladih.


Udruženje „SNAT“ - SRPSKA NACIONALNA ASOCIJACIJA ZA TELEMEDICINU, osnovano u Beogradu 2019.godine je nevladina, neprofitna i nestranačka organizacija, radi promovisanja telemedicine i e-zdravlja, kao i praćenja zdravstvenog stanja građana digitalnim sredstvima.\nS obzirom da je u Srbiji telemedicina neopravdano zapostavljena, naši prevashodni ciljevi su sledeći: promovisanje telemedicie i e-zdravlja, edukacija kako stručne tako i opšte javnosti, organizovanje aktivnosti vezanih za promociju telemedicine, donošenje novih tehnologija zastupljenih na svetskom tržištu, praćenje zdravstvenog stanja gađana digitlnim sredstvima kao i udruživanje sa svetskim asocijacijama ovog tipa i pomaganje u definisanju legislative vezane za koncept telemedicine.\nU Srbiji trenutno ne postoji pravna regulativa iz oblasti telemedicine, tako da je naša misija upravo postavljanje pravnog okvira i utemeljavanje čvrstog oslonca za uključivanje regulacije ove oblasti u pozitivno-pravni sistem naše zemlje.\nPored gore navedenog, planiamo da organizujem, samostalno ili u saradnji sa drugim organizacijama sličnog interesovanja, stručne skupove, savetovanja, seminare i druge oblike edukacije, kako bi što više široj populaciji predstavili prednosti koncepta telemedicine.\nU planu je, takođe, objavljivanje stručne literature koja se odnosi na sam koncept ove oblasti, a jedna od bitnih stavki naše strategije je uspostavljanje saradnje sa univerzitetima, školama, stručnim udruženjima, kako u zemlji tako i u inostranstvu koji se bave oblastima medicine i modernih tehnologija.\nZa nas kao udruženje, koje je ujedno i članica IsfTeH-a (International Society for Telemedicine & eHealth), od suštinske važnosti je razmena iskustava na globalnom nivou, upoznavanje i usvajanje principa dobre prakse, a sve u svrhu benfiti pacijenata i približavanju najmodernijim tokovima lečenja.\nRiste Stefanovića 13, Beograd, Srbija


“Tu političku volju vlasti ni približno ne vidim u onoj meri u kojoj bi korespondirala sa floskulom da nam je članstvo u EU strateški prioritet”, kazao je Sekulić na debati organizovanoj u okviru projekta “Puls Evrope – medijske posete EU”.\n“Ako i postoji, to je u onim medijima koji nisu pod kontrolom vlasti i samim tim su prilično marginalizovani, a njihovi kapaciteti da dopru do javnosti su ograničeni, ne samo iz finansijskih razloga, nego pre svega što su suočeni sa silnim političkim barijerama”, kazao je Sekulić.\nDocentkinja na Fakultetu političkih nauka u Beogradu Aleksandra Krstić izjavila je da EU “nezanimljiva tema” i da u zapadnoevropskim medijima ne zauzima više od 10% prostora, ali da je taj prostor mnogo veći kada se o evropskim temama izveštava iz nacionalnog ugla.\n“Paradoksalno, iako EU kao takva nije zanimljiva tema, onda kada jeste tema na televizijama nalazi se u top pet tema na medijskoj agendi”, rekla je ona, napominjući da nije važno kolika je vidljivost EU u medijima, nego da je mnogo važnije kakva je ta vidljivost i šta ona znači.\n“Primetno je da domaći mediji o EU govore vrlo površno, jezički i terminološki nezanimljivo, što smeta građanima i odvlači ih od tema evropskih integracija”, rekao je Štiplija.\nDodao je da se poslednjih pet godina stalno govori da “EU ucenjuje Srbiju, postavlja uslove i nalaže joj šta da uradi”, što se čini kao glavni narativ kada je u pitanju ta tema.\nOna se saglasila da uređivanje mnogih medija i nametanje tema ide van redakcija “u smislu što se sledi politika vlasti”, ali da to nije ništa novo.\n“Kada vlast voli EU onda je vole i mediji, kada vlast ne voli EU a neće to da kaže onda je mediji ne vole, a kada vlast ne voli EU i hoće to da pokaže onda se to vidi u najvećem broju medija”, kazala je Gojgić.\nOcenila je da su mediji u izveštavanju o EU “slika i prilika medijske scene u Srbiji i srpskog društva”, gde je sve crno-belo i gde je sve polarizovano.\n“Ako je politika zainteresovana za Evropu onda će toga biti i u medijima”, rekao je Gajić, dodajući da je dužnost novinara da prati da li se sprovodi proces evropskih integracija koje su deklarisane kao jedan od glavnih strateških prioriteta države.